Els apartaments turístics catalans hauran d'estar regularitzats en 3 mesos sota amenaça de multa\nLa Generalitat ha iniciat el procés de regularització dels apartaments turístics per tenir-ne un registre. Qui no ho faci, s'enfronta a multes de fins a 90.000 euros. Fins ara no hi havia cap tipus de cens i molts eren il·legals.\nRedacció 09/07/2012 - 11.20 Actualitzat 09/07/2012 - 12.31\nImatge d'un apartament turístic amb vistes al mar\nEn el termini de 3 mesos, els apartaments turístics catalans hauran d'estar regularitzats. Els que no ho facin, s'enfronten a una multa de fins a 90.000 euros. Amb aquesta mesura, la Generalitat vol regularitzar un tipus d'habitatges que fins ara no estaven censats i que feia que molts fossin il·legals i que no hi hagués cap control de la seva qualitat.\nLa directora general de Turisme de la Generalitat, Marian Muro, ha assegurat a "El matí de Catalunya Ràdio": "El que hem consensuat amb el sector és posar ordre a aquesta activitat". En aquest sentit, ha explicat que el govern pretén "tenir un inventari de tots els apartaments que hi ha a Catalunya per després poder procedir a la seva categorització i a la promoció".\nPel president de la Federació Catalana d'apartaments turístics, Federatur, Lluís Torrent, era necessària una regularització per lluitar contra la competència deslleial. "Estem satisfets de la regulació", ha dit Torrent, que ha recordat que, amb l'anterior decret, cada ajuntament podia fer el que volia i a partir d'ara serà la conselleria qui marca les normes i "tots els ajuntaments hauran tenir la mateixa actuació".\nEls establiments d'apartaments turístics són aquells que formen part d'un únic edifici o conjunt d'edificis destinats íntegrament a l'allotjament de turistes i que obligatòriament han de disposar de serveis. A diferència d'aquests, els habitatges d'ús turístic són aquells que es lloguen amb finalitats turístiques però que formen part d'un edifici amb vivendes particulars.


Piqué no veu indicis de delicte en l'actuació dels alts responsables de l'AVE\n07 maig 2021 18:49\nAlmunia vol la compareixença d'Aznar si Arias Salgado no dóna explicacions\nEl portaveu del Govern, Josep Piqué, assegurà ahir que «el Govern ha pres mesures de manera immediata» en relació amb l'adjudicació de les obres de l'AVE del tram Madrid-Barcelona-frontera francesa, per la qual cosa demanà que s'esperi la investigació del Ministeri de Foment abans de culpar ningú. Tot i això, el secretari general del PSOE, Joaquín Almunia, insistí a reclamar explicacions al Govern fins a conèixer «el darrer detall» dels fets.\nPrecisament dilluns, dos alts càrrecs del Gestor d'Infraestructures Ferroviàries (GIF), dependent del Ministeri de Foment, Leonardo Torres-Quevedo i José Luis García de Viedma, presentaren la seva dimissió després de descobrir-se la presumpta adjudicació d'obres de l'AVE a empreses a les quals ambdós estan vinculats. Davant d'aquests fets, el ministre de Foment, Rafael Arias Salgado, va anunciar que el seu Departament obrirà un expedient informatiu amb «caràcter immediat».\nSobre això, Josep Piqué assegurà que «el Govern ha pres mesures de manera immediata». Assenyalà que «quan ha sortit a la llum res que no era conegut respecte de determinades vinculacions de l'ens gestor d'infraestructures ferroviàries, respecte de determinats encàrrecs, determinats projectes, s'ha reaccionat de manera fulminant». Piqué digué que no s'ha de pressuposar a priori que un vincle familiar hagi de pressuposar un comportament irregular».\nMentrestant, el secretari general del PSOE i candidat socialista a la Presidència del Govern, Joaquín Almunia, insistí a reclamar explicacions a l'Executiu de José María Aznar en relació a aquest cas per conèixer «fins al darrer detall» els fets i els «interessos particulars» que han pogut condicionar aquests contractes. A més, assenyalà que si la compareixença de Salgado es torba «uns dies», el Grup Socialista haurà de reclamar informació al president Aznar.


Viatges: Perpinyà_8: palau dels reis de Mallorca\nUn dels llocs que no es pot deixar de visitar a Perpinyà és el Palau dels reis de Mallorca. No està massa lluny del centre, o en el meu cas, no estava lluny de l’hotel.\nVaig arribar-hi massa d’hora; l’horari d’obertura que havia trobat per internet no es corresponia amb el d’aquell moment, en plena pandèmia. Una mica abans de l’hora ja ens van deixar entrar. Hi havia una família que també estava esperant, i a la que van tenir organitzat el protocol d’entrada i neteja vam poder passar.\nMés tard devia estar més ple, però a primera hora del matí hi havia una tranquil·litat absoluta. Em van fer un carnet per poder gaudir de descomptes en les diferents visites per la ciutat.\nEl recorregut pel palau és molt interessant i hi ha molts plafons explicatius. Se’l coneix també com el Castell reial de Perpinyà i la seva historia es remunta al segle XIII. Abans, però hi havia hagut un altre palau, aquest en el centre de la vila.\nHi ha un document escrit, una carta escrita l’any 1152, en la que es parla del palau comtal de Perpinyà, que estava al costat del cementiri de Sant Joan, el que està al costat de la catedral. I és que a finals del segle X el comte de Rosselló va instal·lar la seva residencia a la ciutat de Perpinyà. Els comtes de Rosselló van viure en aquest palau al centre de la ciutat antiga fins al moment en que es va construir el Palau dels reis de Mallorca.\nSi no estic confosa, el castell reial de Perpinyà, que era el nom que va tenir inicialment, es va construir sobre un turó on hi havia un antic castell.\nLa seva historia està relacionada amb el llegat de Jaume I, rei d’Aragó, en el 1276 i la distribució que va fer del territori entre els seus hereus. Al fill gran, Pere, l’hi va deixar el reialme de Valencia i la principat de Catalunya. Al fill petit, Jaume, l’hi va deixar el reialme de Mallorca, els comptats de Rosselló i la Cerdanya, i la senyoria de Montpeller.\nJaume II va ser el primer dels reis de Mallorca, un reialme curt, de menys de cent anys. En accedir al tron va fer construir aquest palau, a les afores de la ciutat medieval, per acollir-hi a tota la cort. Amb aquesta construcció volia posar de manifest la legitimitat de la nova dinastia i al mateix temps fer-se valdre davant de la corona aragonesa de la que volia alliberar-se.\nAquest reialme va tenir tres reis, Jaume II, Sanç i Jaume III i una vida bastant curta. Va durar menys de cent anys. Ja des del primer moment els reis de la corona d’Aragó van intentar apoderar-se de les terres del seus parents, els reis de Mallorca. Va aconseguir-ho Pere el cerimoniós, l’any 1344, forçant la renuncia de Jaume III, que va ser assassinat uns anys més tard, en el 1349. Durant uns 40 anys, els seus hereus van intentar recuperar el tron sense èxit.\nAmb la integració de Perpinyà a la corona d’Aragó, el palau va perdre una mica la seva importància, però els monarques de la corona catalanoaragonesa quan venien de visita per aquesta regió s’allotjaven al palau.\nEn l’època dels reis de Mallorca la ciutat de Perpinyà, a l’igual que les altres del reialme, tenia una bona activitat econòmica i artística. Es van construir grans edificis, tant en l’àmbit civil com en el religiós. L’arquitectura d’aquesta època era d’estil gòtic però amb influencia mediterrània.\nLa construcció de la universitat de Perpinyà, al peu del turó del castell reial, va ser posterior, de poc després de l’annexió del reialme per part de Pere el Cerimoniós.\nInicialment aquest recinte se’l coneixia com el Castell Reial de Perpinyà. A finals de l’edat mitja es va utilitzar com arsenal.\nEntre el segle XIII i XV al voltant del palau hi havia una zona enjardinada amb gespa, arbres fruiters i no fruiters, i un espai reservat a animals diversos, entre ells, lleons, llops, ossos, estruços.... En el pati hi havia una sínia que permetia portar l’aigua del canal per la irrigació del jardí.\nAl segle XVI després de la unificació dels regnes de la península ibèrica, el rei Felip II va fer construir la muralla, per reforçar la fortalesa que controlava la frontera amb el reialme francès. La muralla forma una ciutadella en forma d’estrella de sis puntes que envolta el palau medieval i que s’ha conservat fins a l’actualitat.\nA finals del segle XVII quan Perpinyà ja forma part del regne de França, el rei Lluis XIV va encarregar la seva modernització i el reforçament de les muralles. Al voltant del palau, a l’interior del recinte emmurallat, es van construir diferents dependències de serveis.\nEl jardí que es veu actualment s’ha volgut que s’assembli al que hi havia a l’edat mitja.\nEl recinte té dues capelles superposades, la de Santa Maria Magdalena i la de la Santa Creu. Estan ubicades en la zona que separa les estances de la reina i les del rei i a les que també s’hi accedia des de l’espai públic.\nLes pedres emprades en la construcció i decoració del palau eren de diferents tonalitats i originaries de diferents llocs. El marbre vermellós, de Vilafranca de Conflent, el blanc i el blau de Ceret. Tant les parets com els sostres estaven decorats amb pintures. Algunes es conserven.\nLa visita em va agradar molt. Com tot el que he visitat aquest estiu, es fa estrany estar en llocs emblemàtics o molt turístics, i visitar-los en solitari. Passejar per les diferents estances del palau sense trobar a ningú em produïa una sensació estranya. En el seu temps devia estar sempre en plena activitat, amb molta gent movent-se per galeries i passadissos, omplint les sales... En canvi ara, el silenci i la soledat és el que omple aquest recinte.\nA l’igual que a la catedral, aquí també predomina el marbre vermell i blanc, el trobo original i molt bonic.\nAl jardí de l’entrada hi ha un parell d’escultures, i ja en el jardí de davant del palau, una part està dedicada a les plantes aromàtiques.


Actuacions – Page 2 – Castellers del Prat\nPugem al setè cel!\nPosted on 1 juliol 2018 by Pratencs.cat Posted in Actuacions\t.\nEstrenem el nostre primer castell de 7 a la 4a Diada dels Castellers del Prat!\nCap de setmana ple de castells al Pratifolk i la Festa Major de Llevant\nPosted on 7 maig 2018 by Castellers del Prat Posted in Actuacions\t.\nDoble cita dels Castellers del Prat amb la diada del Pratifolk i la diada de la Festa Major del barri de Llevant. La colla ha estrenat el 5d6 amb l’agulla.\nEl Prat, una de les 19 places que han vist la seva millor diada castellera el 2016\nPosted on 31 desembre 2016 by Castellers del Prat Posted in Actuacions, Parlen de nosaltres\t.\nLa Revista Castells ha fet un resum de l’any casteller, on ha destacat les 19 places que han vist la seva millor diada l’any 2016, entre les quals s’hi troba la plaça de la Vila del Prat de Llobregat que el 24 de setembre del 2016 va acollir la millor diada castellera de la història de\nEls Castellers del Prat ja tenim camisa!\nPosted on 22 juliol 2015 by Castellers del Prat Posted in Actuacions\t.\nA la diada del nostre bateig vam completar 3 castells de 6 i 4 pilars de 4.\nTags: Castellers de Cornellà, Laietans de Gramenet\t.\nLa 1a Diada dels Castellers del Prat a les xarxes socials!\nPosted on 7 juliol 2015 by Castellers del Prat Posted in Actuacions\t.\nRecull de comentaris i imatges a les xarxes socials sobre la 1a Diada dels Castellers del Prat celebrada el passat 27 de juny.\nEls Castellers del Prat ja som colla de 6!\nPosted on 23 març 2015 by Castellers del Prat Posted in Actuacions\t.\nA la nostra primera sortida fora del Prat hem fet el Pd4, el 2d5, el 4d6, el 3d6(c) i 2Pd4. Aquest diumenge 22 de març els Castellers del Prat hem tingut la nostra primera sortida fora del Prat, convidats pels Laietans de Gramenet a la plaça del rellotge de Santa Coloma de Gramenet, on hem\nActuació dels Castellers del Prat a la presentació dels equips de l’AE Bàsquet Pratenc\nPosted on 29 octubre 2014 by Castellers del Prat Posted in Actuacions\t.\nAquest passat diumenge 26 d’octubre, a voltant de les 12 del migdia, els Castellers del Prat vam fer un Pilar de 4 al CEM Julio Méndez, per culminar la presentació dels equips de l’AE Bàsquet Pratenc.\nTags: AE Bàsquet Pratenc, CEM Julio Méndez\t.


Villa Tropical Flourish Bali Indonèsia - Ofertes d'hotels amb els MILLORS DESCOMPTES EN LÍNIA\nVilla Tropical Flourish\nMés informació sobre Villa Tropical Flourish\nOferint allotjaments de qualitat al els esports, les platges, les escapades romàntiques districte de Bali, Villa Tropical Flourish és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Villa Tropical Flourish és una elecció inteligents per a viatgers a Bali, i ofereix una estada relaxant i sense molèsties.


El moviment independentista català defensa una altra vegada la Plaça Sant Jaume contra una provocació ultra. Jusapol pretenia commemorar la repressió de l'1O. La Generalitat respon amb les càrregues dels Mossos.\ndiumenge 30 de setembre de 2018| edició del dia\nMilers de persones han ocupat la plaçaSant Jaume i els carrers limítrofs. Unes 300 persones ja havien passat tota la nit del divendres al dissabte. Es van fer diferents accions per passar una nit realment fresca. Tot sense tendes de campanya ja que els Mossos de Quim Torra havien aixecat l’acampada dies abans a causa del perill d’atemptat que es van inventar. A les 7 de la matinada s’han anat sumant diversos centenars més que acabem sent diversos milers al llarg del matí.\nS’estava organitzant la resistència al fet que sindicats policials i els grups de ultradreta facin ús de la ciutat per a atemptar contra la societat catalana i el moviment democràtic per l’autodeterminació nacional. Més de mil persones havien evitat la manifestació ultra contra la immersió lingüística a l’educació, uns quinze dies enrere. Objectiu assolit aquell dia i també el dia d’avui.\nLa mobilització ha estat liderada pels CDRs i altres grups integrants de la CUP, com Arran, que han estat al capdavant d’aquesta lluita. Amb ells hem compartit la jornada, militants de la CRT al costat de diferents corrents que ens oposem fermament als grups feixistes i ultres i que pretenem que es faci efectiu la voluntat popular que hem constatat el 1O.\nEls carrers seran sempre nostres!! Fora feixistes dels nostres barris!! Som a primera fila @CRTorg @iDiarioES i @EsDiariCat per a lluitar contra el Règim repressiu del 78 i el respecte a la voluntat de l'1O. Els Mossos de Torra protegeixen als feixistes de jusapol pic.twitter.com/ZXn5aWv174\n— EsquerraDiari.cat (@EsDiariCat) 29 de septiembre de 2018\n#Barcelona #Catalunya Reculada del cordó policial dels Mossos enfront de l’avanç de la manifestació contra l’homenatge als repressors del #1Oct. Es canta "els carrers seran semprenostres" #NoPassaran #1Oct #NiOblitNiPerdo pic.twitter.com/trc273qggu\n— Izquierdadiario.es (@iDiarioES) 29 de setembre de 2018\nA la plaça, van brillar per la seva absència, no solament el President Quim Torra, sinó tota la plana major del PDeCAT i JxCat. Menys encara hem vist senyals de la flamant Crida Nacional per la República. Tampoc s’ha fet notar la presència del President del Parlament Roger Torrent. Ni tan sols ha assistit, el seu partit, Esquerra Republicana de Catalunya. Si algú té dubtes que Junts per Catalunya i ERC estan negociant més inversions per “oblidar-se” del 1O, hauria de repensar-ho.\nQuim Torra i Pere Aragonés s’han dedicat essencialment al diàleg que els proposa Pedro Sánchez. Aquest diàleg bilateral en el qual el Govern espanyol es compromet a invertir una part de les inversions no realitzades en aquests anys de crisis (una mica més de 1000 milions d’euros) i a posar el Corredor del Mediterrani a funcionar a partir de 2021. Alguna cosa similar al Pacte Fiscal que demanava Artur Mes en 2012. De Referèndum, res de res. Tant nedar del poble català, per a “morir” en la riba?\nLa “representació” de la Generalitat ha estat a càrrec dels Mossos d’Esquadra. Segons informava el periodista de la Directa, el responsable de l’operatiu era Antoni Antolín, que ha tornat a ser nomenat pel Govern Torracom a Cap de l’Àrea Tècnica de Dispositius després que fos deposat en 2012 per haver estat el responsable de la repressió en el 15M.\nUna donada. El dispositiu policial d’avui el coordinava Antoni Antolín, nou cap de l’Àrea Tècnica de Planificació i Dispositius. Va ser apartat de la direcció l’any 2012 per els càrregues del desallotjament del 15-M a plaça Catalunya. Avuis’estrenava de nou amb un gran dispositiu.\n— Jesús Rodríguez (@albertmartnez) 29 de setembre de 2018\nAquest cos ha passat de ser venut com la “policia patriòtica” a la policia que defensa a la ultradreta. Més o menys el de sempre. Han protegit i tancat tots els accessos a la manifestació que sortia de la seu de la Prefectura Superior de la Policia Nacional en la Via Laietana i ha acabat redirigint-se a la Plaça Catalunya per realitzar l’acte d’homenatge als agents responsables de la repressió de l’1 d’octubre. Tot el recorregut protegit pels Mossos, que s’han dedicat a bastonejar tot intent d’entrar en aquest recorregut.\nLes càrregues més brutals s’han produït a primera hora, quan milers de manifestants han tallat la Via Laietana, a les 11:30 en aquest mateix carrer produint-se les primeres detencions i al migdia en les Rambles i els voltants de la plaça Catalunya.\nContínua la manifestació pel centre de #Barcelona contra l’homenatge a la PN i GC per la #repressió del #1Oct pic.twitter.com/lvfq3x2mtf\nLa batalla de les places ha demostrat que el moviment independentista està dividit en dos: aquells que volen fer efectiu el referèndum de l’1O, i les forces del PDeCAT-JxCat i ERC que busquen una volta a la normalitat autonòmica i la cura de les inversions en les grans empreses catalanes. Els primers vam tornar a oferir els nostres cossos per exercir el dret d’autodeterminació com el 1O. Els segons s’amaguen en els seus despatxos per beneficiar a l’Ibex35 català.\nA més d’aquesta divisió, la batalla de les places ha tornat a demostrar que és possible donar alguns cops als grups feixistes i ultres. No s’han pogut manifestar en un lloc tan simbòlic com la Plaça Sant Jaume i sinó han sentit la nostra “calor” és perquè el dispositiu dels Mossos que els va protegir semblava ser de “quatre Camp Nous” quan hi ha partit en l’estadi blaugrana.\nL’esquerra independentista essencialment és expressada electoralment per la CUP. Si ben com CUP no ha participat amb un bloc propi a la manifestació d’avui, varis dels seus reagrupaments interns ho han fet i per descomptat els CDRs, i han demostrat que es pot fer molt més que “rebre en la galta” o que esperar passivament al fet que el Govern torni a la “desobediència”. Es pot lluitar i es pot aconseguir algunes petites victòries gràcies a la decisió de lluita de diversos milers joves als carrers. Imaginar-vos si fossin centenars de milers parant les fàbriques i organitzant a les dones del 8M i estudiants universitaris i secundaris.\nNo obstant això, aquestes petites batalles, que tenen la seva importància, són escaramusses en el marc de la batalla més important que és lluita contra el reaccionari Règim del 78, contra el Monarca, contra el bipartidisme i el poder judicial-policial. Aquesta és la lluita que Puigdemont i Junqueras no van voler, ni volen donar, per això és que la declaració de la República amb prou feines si va passar del simbòlic com ells mateixos han dit davant els jutges i els mitjans.\nEs tracta d’anar dels carrers, a les fàbriques, als llocs d’estudi i als barris populars per eixamplar la base, és a dir sumar al gruix de la classe obrera catalana a aquesta lluita democràtica i tornar als carrers molt més renovats i amb un programa polític que resolgui els greus problemes democràtics i socials. Cal lligar així la lluitar per la República catalana amb la lluita per acabar amb la precarietat, els salaris nimileuristes dels joves, dones i immigrants.\nSolament així els treballadors impulsaran decididament la República i el mandat del 1O, per imposar un procés constituent on decidir-ho tot i obrir el camí a una república de treballadors i treballadores i no dels hereus del pujolisme que avui han tornat a treure als seus Mossos per mantenir la seva ordre. Per a això és necessari que la CUP deixi anar la mà de la burgesia catalana, que està buscant l’abraçada amb la burgesia de l’Ibex35, i adopti d’una vegada un clar full de ruta independent del processisme, de classe i basada en la mobilització i autoorganització obrera i popular.\nCandidatura d’Unitat Popular (CUP) / Repressió / Presos polítics / Referèndum a Catalunya / Comités de Defensa de la República (CDR) / Autodeterminació de Catalunya / En Català / Mossos d’Esquadra / Guàrdia Civil / Política Estado Español / Policia / Catalunya


Les edats líquides - Valors\nJoan Salicrú| 06/11/2015 |2015|\nEls nostres avis consideren un miracle viure més de vuitanta anys. Ells, van fer-se “homes” als divuits o als vint anys. En aquesta edat van lluitar en una guerra, van adquirir la seva primera feina –i sovint única– i, només alguns, van tenir la fortuna d’estudiar, d’anar a la Universitat. Les noies, en aquesta edat, ja feien calaixera a l’espera del dia que es casessin. Per a ells, l’adultesa, època de construcció d’un futur i d’una família, era el tram més llarg de la vida. Perquè, a partir dels 65, ja només comptaven amb una mica més de temps regalat.\nAvui, en canvi, les fronteres entre les franges d’edat que el psicòleg Erik Erikson va dictar a la dècada dels cinquanta –joventut, maduresa i senectut– s’han desplaçat considerablement. La joventut cada vegada comença més d’hora. Els caps de setmana es veuen nois i noies de catorze anys en moltes centres d’oci nocturn consumint tabac i alcohol. I les primeres relacions sexuals es tenen als quinze. I si tenim en compte la durabilitat dels estudis (la massificació de la universitat, els màsters i els postgraus), el moment en què hom marxa de casa dels pares, adquireix la primera feina o s’acaba el Carnet Jove, la joventut arriba fins els 30.\nPer contra, la vellesa encara ens truca oficialment a la porta als 65 anys, quan l’estat ens penja l’etiqueta de jubilats. En aquesta franja d’edat, però, actualment trobem homes i dones completament actius que avui cuiden –i fins i tot ajuden econòmicament– de fills, pares i néts (tres generacions). I, a més, van a conferències, viatgen, fan voluntariat, etc. I és que la vellesa ha passat a tenir generacions, perquè ja ocupa una mitjana de vint anys de la nostra existència, ja que l’esperança de vida a Catalunya és de 82 anys.\nPerò és sostenible econòmicament una societat en què les dues franges d’edat més llargues –la joventut i la vellesa– són aquelles que es caracteritzen per la dependència? És evident que econòmicament, no. Però… i psicològicament? Quins efectes en clau de valors pot generar una societat d’aquestes característiques? És clar que hi ha hagut importants alteracions. Per exemple, valors com la identitat, abans més característics de l’adolescència, s’han convertit avui en transversals de tota l’evolució vital d’una persona.\nL’educació, també referència de la primera etapa de la vida, ara també triomfa entre els grans. I si fa uns anys les ONG i entitats del Tercer Sector estaven plenes de joves il·lusionats per canviar el món, avui també són els jubilats els qui aposten per la solidaritat i el voluntariat.\n←L’Agenda Llatinoamericana crida despertar davant les desigualtats socials\n→Del 16 al 21 de novembre, torna el ‘Barcelona Pensa’


Filèmon i Baucis – El vol de Cenis\nSegons la mitologia, Filèmon i Baucis era una parella d’ancians. No tenien major fortuna que el seu amor i vivien en una casa de poble molt senzilla.\nUn dia, el déu Zeus i el seu fill Hermes van baixar a la Terra amb aparença humana i van anar demanant allotjament casa per casa però ningú no els obrí la porta. Els únics que els van oferir hospitalitat va ser la parella d’ancians Filèmon i Baucis que els hi van oferir tot el que tenien i més.\nBaucis es va adonar que eren déus perquè encara que els omplís els gots de vi reiteradament la gerra estava sempre plena. Pensant que el que tot el que els serviren havia estat poc, van decidir-se a matar l’únic animal que tenien, una oca. Els déus s’hi van negar i, com a càstig per tots aquells altres que no els van obrir la porta, Zeus va inundar tota la regió menys la casa dels ancians. Mentrestant, Filèmon i Baucis van pujar a un turó on observaven que la seva petita casa s’estava convertint en un temple meravellós.\nPer últim, Zeus els va concedir un últim desig i els dos a l’hora van demanar ser sacerdots del temple per sempre i morir junts. Aleshores, Zeus va convertir-los en arbres, Filèmon en un roure i Baucis en un til·ler.\nA General, Vídeo


PSPV-PSOE i Compromís pacten un govern de coalició a Cullera | RiberaBaixa.info\nPSPV-PSOE i Compromís pacten un govern de coalició a Cullera\nL’alcalde de Cullera, el socialista Jordi Mayor, ha signat este matí la resolució que integra als tres regidors del grup municipal Compromís per Cullera en el govern local després del pacte d’estabilitat al qual han arribat PSPV-PSOE i Compromís per al que resta de legislatura.\nA partir d’ara Hugo Font ocuparà la quinta tinença d’alcaldia i s’integra a la Junta de Govern. El regidor serà el responsable de Medi Ambient, Serveis Generals (on s’inclou la contractació del servei públic de recollida de residus sòlids i neteja viària) i Règim Interior.\nD’altra banda, Pere Manuel Aragó assumix Festes (inclosa la gestió de la plaça de bous municipal), Sanitat i Comerç. Per últim, Marc Joan gestionarà les regidories d’Agricultura i Prado, Pesca i Transparència.\nTanmateix, es produïx una reordenació entre les delegacions d’àrees i servicis dels regidors socialistes. D’esta forma, l’organigrama de l’equip de govern queda de la següent forma:\nSílvia Roca resta com a primera tinent d’alcalde i manté Educació, Cultura i Activitats Musicals. Roca perd Protocol, que passa a Javier Cantos.\nJuan Vicente Armengot seguirà com a segon tinent d’alcalde i portarà Urbanisme, Cicle de l’Aigua, Obres Municipals i Serveis Econòmics. Armengot perd Medi Ambient i Serveis Generals.\nLa tercera tinent d’alcalde seguix sent Francesca Ortiz qui deixa Règim Interior i conserva Serveis Socials, Residència de la Tercera Edat, Drogodependències i Igualtat.\nSalva Tortajada seguirà exercint com a 4t tinent d’alcalde i deixa Agricultura per tal de seguir amb Serveis Exteriors, Cementeri, Caça i Platges.\nMª José Terrades continua de sisena tinent d’alcalde i cedix Falles a Javier Cerveró i ADL a Laura Simó. Conserva Personal, Policia local, Taller d’Ocupació, Escola Taller i Serveis d’Agutzils.\nJavier Cantos passa a ser seté tinent d’alcalde (era el sisé) i a banda de les delegacions que ja tenia (Turisme, Agermanament, Oci, Càmping municipal i gestió) suma Protocol.\nAmparo Jover deixa de ser setena tinent d’alcalde i la regidoria de Sanitat i conserva Patrimoni Municipal, Mercat i Omic.\nCerveró es queda Esports i Protecció Civil i perd Festes. Simó cedix Transparència i Comerç i proseguix en Participació Ciutadana i Joventut a més d’incorporar-se a ADL.\nD’esta forma el govern municipal suma una majoria estable de 13 regidors sobre un total de 21, el que garantix l’estabilitat en la gestió per als pròxims quatre anys. Des d’este mateix matí, els tres nous edils que s’incorporen han passat a exercir les seues noves funcions. Cal recordar que el nou govern va assumir la gestió al mes de juny integrat només pels 10 regidors del grup municipal socialista després del resultat de les eleccions municipals del 24 de maig.\nPublicació següentNatalia Pedrón i Josefa Ruiz guanyen el concurs de targes de Nadal d’Almussafes\nPublicació anteriorActe i exposició amb motiu del 30 aniversari del Centre Cultural d’Almussafes\nSuecanot 10 novembre, 2015, 10:37 am\nCompromís de Cullera portarà la programació de festes. No tardarem en saber si faran vaques o voldran fer com en Sueca que Compromís se les vol carregar. O si prometen un Referendum com en Sueca que encara no han fet. bla bla bla bla parole parole parole, pero de forment ni un gra. Que mos tornen els diners !!!


Durada vídeo: 00:10:20\nAplicacions mòbils per a pares\nFem "La revolució de les petites coses", amb Lluís Marquina (07/12/2016)\nDurada vídeo: 00:07:25\nCom es poden superar pors i fòbies amb la realitat virtual?\nLluís Marquina parla amb Dani Roig, cofundador de l'empresa Psious, que crea "experiències" de realitat virtual per poder-les fer servir en tractaments psicològics per controlar l'ansietat, fòbies... Ell tenia por de volar i d'aquí va venir la idea de l'empresa. Hem vist aquesta proposta a la secció "La revolució de les petites coses".\nDurada vídeo: 00:10:10\nAplicacions per moure'ns, per relaxar-nos i per controlar l'alimentació\nFem "La revolució de les petites coses", amb Lluís Marquina\nDurada vídeo: 00:12:19\nNoves idees per a la mobilitat a través de les apps\nCom ens desplacem d'un lloc a un altre sempre és motiu de debat. Quin mitjà de transport agafem, quant ens costarà, quant de temps trigarem, si trobarem col·lapse de trànsit o no, com podem estalviar-nos alguns diners\nAra el món de les aplicacions també arriba al complicat món dels transports i ens pot donar algunes solucions. Ens ho ha explicat Lluís Marquina\nDurada vídeo: 00:09:46\nDescobrim aplicacions mòbils relacionades amb el menjar\nAmb Helena Garcia Melero i Lluis Marquina\nDurada vídeo: 00:17:07\nInaugurem "La revolució de les petites coses", amb Lluís Marquina\nA la secció d'avui descobrim aplicacions per controlar la nostra llar a distància\nDurada vídeo: 00:12:06\nLes xarxes dels adolescents: de Snapchat a Musical.ly\nLa gent jove fa servir aplicacions que els adults desconeixen. Repassem amb Lluís Marquina algunes de les més populars: Snapchat, MSQRD i Musical.ly. Per parlar d'aquesta última, hem convidat Jan Cutillas, que és el representat a Espanya d'aquesta eina per fer petits vídeos musicals.\nEl periodista Lluís Marquina (Barcelona, 1981), especialitzat en l'àmbit de la tecnologia, té una dilatada experiència a Televisió de Catalunya. Actualment és presentador del programa "Generació digital" i responsable de la coordinació de continguts en l'àmbit tecnològic.


TEGU POCKET POUCH 8 PECES – La Carpa\nInici / PER PETITS / I CONTINUEM / CONSTRUCCIONS / TEGU POCKET POUCH 8 PECES\nIdeals per viatjar, són fàcils de recollir i portar a qualsevol lloc.\nInclou 6 blocs en 2 formes: 4 prismes triangulars i 2 paral·lelograms.\nTotalment compatible amb TOTS els altres blocs de fusta magnètics de Tegu.\nJoguina simple i d’alta qualitat que durarà per generacions\nSegur: sense plom, sense plàstic, no tòxic, acabat de laca a base d’aigua, sense peces petites.\nFusta dura hondurenya certificada FSC d’origen sostenible.\nquantitat de TEGU POCKET POUCH 8 PECES\nSKU: 117280 Categories: CONSTRUCCIONS, MAGNÈTICS


Cambrils reviu el Setge del desembre de 1640 - Revista Cambrils\nPublicat el Dilluns, 15 de desembre de 2008 13:30h\nTraüt Companyia d'Espectacles va oferir un espectacle en què van escenificar els fets ocorreguts el desembre de 1640\nEl Setge de Cambrils de 1640 va ser commemorat, un any més, ahir diumenge 14 de desembre. Un centenar de cambrilencs es van aplegar al portal del Carrer Major per rememorar els fets més tràgics de la història local.\nAcosteu-vos i escolteu\nEls Amics de la Sardana de Cambrils i la Cobla Reus Jove van amenitzar lespera, abans d'iniciar-se l'acte de commemoració, tot ballant sardanes. Passades les dotze del migdia, la comitiva provinent del carrer Major va entrar a la plaça. Els primers a actuar van ser Traüt Companyia dEspectacles, que van presentar un espectacle de teatre i música que repassava els fets ocorreguts el 12 de desembre de 1640. Acosteu-vos i escolteu era la tornada de la cançó que feia de fil conductor de la història, com a al·legoria del passat cambrilenc que encara és viu en el patrimoni local. I és que diu que, si tacostes a la muralla, es poden sentir els crits i gemecs dels cambrilencs que van morir en aquest tràgic capítol de la història local.\nEl parlament del conseller\nA continuació van fer els parlaments lalcalde de Cambrils Robert Benaiges i el conseller de Cultura de la Generalitat de Catalunya Joan Manuel Tresserras. El conseller va fer un discurs en què, prenent el testimoni del passat, repassava la història de Catalunya fins a situar-se en el moment actual. Tresserras va incidir en el paper cabdal de les classes populars en la lluita per la defensa del país i la seva identitat. Segons el conseller, cal plantejar-se quin és el futur que es vol per a Catalunya i la seva identitat perquè les persones que viuen avui a Catalunya tenen orígens i històries molt diferents però la supervivència de la identitat depèn de la capacitat dengrescar-se tots plegats en projecte comú de futur.\nDesprés dels parlaments institucionals, els diversos polítics presents en lacte van penjar tres corones de llorer a la muralla. La Coral Verge del Camí va oferir a continuació un recital que va concloure amb el Cant dels Segadors, que va ser entonat per tots els presents. Els darrers a actuar van ser el Ball de Bastons de Cambrils i va cloure la festa una traca del Ball de Diables "Els Cagarrieres" de Cambrils. Els Amics de la Sardana de Cambrils i la Cobla Reus Jove van prendre el relleu en les actuacions per cloure aquesta jornada festiva i commemorativa.


Ferran Adrià sobre el BulliFoundation: "La gent es mereix que lluitem perquè es faci" - Empordà\nFerran Adrià sobre el BulliFoundation: "La gent es mereix que lluitem perquè es faci"\nEl xef subratlla que les obres no s'han aturat i anuncia que en tres mesos hi haurà "bones notícies" i explicaran detalls del projecte\nACN 06.05.2016 | 16:28\nEl cuiner Ferran Adrià assegura que el projecte del BulliFoundation a Cala Montjoi de Roses (Alt Empordà) continua endavant. Assenyala que "en cap moment" han canviat d'opinió. Segons ha dit, "la gent es mereix que lluitem perquè es faci". Pel que fa a les obres, el xef ha precisat que els treballs que es porten a terme a l'antic restaurant i que estan inclosos en el projecte d'ampliació autoritzat no tenen res a veure amb la "neteja" de vegetació exterior que va ser motiu de polèmica perquè no tenien els permisos. "L'ampliació del 20% és el que estem fent i a partir d'aquí el projecte anirà creixent fins on vulgui la gent", ha afirmat durant una visita aquest divendres al Parc Neolític de la Draga de Banyoles. A més, ha anunciat que d'aquí a tres mesos tindran "bones notícies" i explicaran detalls en un acte que comptarà amb la presència del president de la Generalitat.\nEl passat 18 de març, l´Ajuntament de Roses va ordenar paralitzar els treballs que s´estaven fent a l´exterior de la parcel·la d´El Bulli i de la casa Marketta perquè els impulsors no disposaven de llicència municipal. Es tractava bàsicament d´uns moviments de terres a l´exterior de la finca, uns canvis que l´entitat ecologista IAEDEN-Salvem l´Empordà havien denunciat perquè els veien com "il·legals". En aquest sentit, els ecologistes asseguraven que a diferència del que s´havia dit en un inici, s´havien talat molts arbres, tret feixes i, en alguns indrets, s´havia deixat la roca nua.\nEn aquell moment, des del consistori ja van explicar que n´estaven al cas i que els impulsors de l´obra no podien fer aquesta mena de treballs. Per això van alertar a Ferran Adrià que se´ls sancionaria si ho feien sense permís. Des de llavors, l´Ajuntament de Roses ja ha rebut el projecte per realitzar els treballs a l´exterior però està a l´espera dels informes de l´ACA, el Parc Natural del Cap de Creus i de Costes per valorar si hi dóna el seu vistiplau.\nAquesta ha estat la darrera polèmica d´un projecte que, des del principi, ha despertat el rebuig de part de la ciutadania i de les entitats ecologistes gironines. A més, durant aquest temps han sorgit diverses notícies que asseguraven que el xef havia fet marxa enrere i no tenia previst realitzar la segona fase de les obres del BulliFoundation, uns treballs que requerien una modificació de la llei perquè preveien ampliar fins a un 300% el volum existent de l´antic restaurant.\nAra, aquest divendres, el mateix Ferran Adrià ho valorat l´estat del projecte durant una visita al Parc Neolític de la Draga de Banyoles. Des del primer moment, el xef ha assegurat que el projecte a Cala Montjoi de Roses continua endavant i que "en cap moment" han canviat d´opinió. "Estem anant endavant i no tenim pressa", ha reiterat. És més, ha assegurat que "la gent es mereix que lluitem perquè es faci". El cuiner es referia al projecte actual que s´està realitzant, a la primera fase d´obres que representa una ampliació del 20% i que és la que disposa de permisos, complint amb la normativa vigent.\n"És el que estem fent i a partir d´aquí podrà anar creixent fins que ho vulgui la gent", ha assegurat. Segons Ferran Adrià, la gent "és tothom" i en un futur proper s´acabarà de decidir si el projecte d´avantguarda gastronòmica es tira endavant tal i com s´havia planejat, amb l´ampliació del 300%. "La gent dirà fins on volen arribar perquè es poden fer coses increïbles, el projecte en sí no és que sigui increïble sinó més", ha reiterat.\nEn aquest sentit, Ferran Adrià ha volgut destacar que en cap moment els moviments de terres van ser "obres" com a tal i ha lamentat la distorsió que s´ha creat al voltant del projecte gastronòmic. "A fora no hi ha obres, la gent es pensa que s´ha parat i no és així. L´únic que vam fer és netejar, millor o pitjor, però quan es va explicar semblava que s´havia aturat tot", ha comentat. Al mateix temps, el reconegut xef ha volgut deixar clar que el BulliFoundation com a tal continua treballant i amb força des de la seu de Barcelona.\n"No ens agraden els drames"\nEn aquesta mateixa línia, el cuiner ha volgut deixar clar que "no li agraden els drames" i que "no volen problemes". "El projecte es farà però hi ha moltes maneres de fer-lo", ha sentenciat.\nSi més no, Ferran Adrià ha avançat que tenen bones notícies i que donaran a conèixer tots els detalls del projecte i l´avanç de les obres en una propera roda de premsa d´aquí a uns tres mesos. Un acte que comptarà amb la presència de l´alcaldessa de Roses, Montse Mindan, i el president de la Generalitat, Carles Puigdemont. "Estem parlant amb totes les entitats que ens han de donar els permisos", ha conclòs.


LANDRY El Rumbero ~ SANT GAUDENCI Rumba Catalana\n29 d’octubre 2012 by Sant GaudenciNo comments\nJa fa un any que va nèixer una de les figures rumberes més estimades: LANDRY El Rumbero! La rumba catalana per a petits i grans!\nEll serà l'encarregat d'assegurar una bona cantera rumbera i ens consta que ja ho està aconseguint! Aquest novembre voltarà per un bon grapat de poblacions catalanes amb la seva rumba catalana!\nVet aquí el videoclip que ja fa gairebé tres mesos que volta per la xarxa!\nMostra més notícies sobre Landry El Rumbero, Videos


Hotel Markus Sittikus Salzburg Àustria - Ofertes d'hotels amb els MILLORS DESCOMPTES EN LÍNIA\nMarkus-Sittikus-Straße 20, New Town, Salzburg, Àustria, 5020 - Veure al mapa\n"A very pleasant and friendly hotel about 1 km. from the cent..."\nExcel·lent 8,6 (1393 comentaris)\nExcel·lent 8,3 (1597 comentaris)\nBarri New Town New Town New Town Elisabeth-Vorstadt New Town New Town New Town New Town New Town Liefering\nL'Hotel Markus Sittikus, de 4 estrelles, és un establiment modern i acollidor de gestió familiar, situat en una zona tranquil·la del centre. Aquest hotel per a no fumadors ofereix Wi-Fi gratuïta a totes les instal·lacions i lloguer gratuït de bicicletes. Les habitacions tenen una decoració única molt elegant i estan equipades amb TV de pantalla plana amb canals per satèl·lit, bany i escriptori. L'Hotel Markus Sittikus disposa de jardí i de vestíbul amb un terminal d'internet d'ús gratuït. Cada matí se serveix un bufet d'esmorzar abundant. Als voltants hi ha molts llocs d'interès, com ara els jardins de Mirabell i el centre de congressos. El centre històric es troba a 700 m i l'estació principal de tren de Salzburg és a 500 m. Podreu arribar al Markus Sittikus en 25 minuts, amb un autobús públic que surt de l'aeroport de Salzburg. La parada d'autobús de Kongresshaus (línia 2) és a 2 minuts a peu. A 200 m de l'hotel hi ha un garatge públic, que ofereix preus especials als clients de l'hotel. El personal us ajudarà a reservar excursions i visites guiades, que tenen l'hotel com a punt de recollida.\nSi heu d'arribar més tard de les 23:00, cal que ho comuniqueu a l'hotel. Podeu indicar-ho a l'apartat de comentaris en fer la reserva o posant-vos en contacte amb l'establiment. Trobareu les dades de contacte a la confirmació de la reserva.\nTots els tipus de viatgers (36) Viatger de Negocis (1) Parelles (15) Viatgers en solitari (13) Famílies amb infants grans (3) Grups (4)\nTots els tipus de viatgers (692) Parelles (176) Viatgers en solitari (297) Famílies amb infants petits (55) Famílies amb infants grans (47) Grups (117)\njuhwa, Corea del Sud


La XI edició de la Mostra de l’Aljama de Bétera arriba aquest dissabte – BÉTERA – toda la información del Bétera, Valencia\nLa XI edició de la Mostra de l’Aljama de Bétera arriba aquest dissabte\nLa XI edició de la…\nTal com ja informarem fa unes setmanes, aquest dissabte, 1 de desembre, l’Associació Cultural l’Aljama de Bétera celebrarà la XI edició de la Mostra. Enguany, com a novetat, portarà als escenaris el ‘Ball de Torrent’. Tal com l’organització descriu a les seues xarxes socials, serà un espectacle actual, antic i futurista que han treballat intensament al llarg dels últims dos anys sota la direcció de Pep Ricart, amb l’assessorament etnogràfic i històric de Raül Sanchis, amb versos de Raquel Ricart i Albert Dasí, amb la direcció coreogràfica d’Inma Lopez i en la direcció musical de Toni Gimeno amb la col·laboració de Pau Puig, i amb el disseny d’il·luminació de Sevi Asensi.\nEs tracta d’una representació inspirada en les moixigangues que amb el nom de Ball de Torrent s’han escenificat durant més de tres-cents anys a les terres valencianes, revisitada des de la modernitat i la posteritat. Així, la localització de l’acció teatral se situa a la Bétera de l’any 3022 amb motiu de la visita dels reis que venen a inaugurar el tan esperat Museu del Castell.\nEn cada edició de la Mostra, l’Aljama destina els diners de la recaptació de les entrades a un treball social o a una ONG. En aquesta edició, continuen treballant amb la Fundació Vicente Ferrer. Amb els diners recaptats afrontaran un dels projectes que la Fundació treballa a Anantapur.\nLes entrades estan a la venda a la tenda de Pollos Planes (carrer Gascón Sirera, 59), o contactant amb qualsevol component de l’associació cultural l´Aljama de Bétera. L’acte tindrà lloc a l’auditori de la Casa de la Cultura del municipi, a les 19.00 hores. El preu de les entrades és de 4 euros per als adults i de 2 euros per a les xiquetes i xiquets.\nEnguany, el cartell de la Mostra ha sigut dissenyat per Benja Carreres.


La campanya, engegada recentment per l’Ajuntament de Constantí, s’allargarà fins al pròxim 5 de juny. S’instal·laran dos punts informatius més: El dijous, 25 de maig, de 16.30 a 18.30 h, a l’Avinguda Onze de Setembre; i el dijous 1 de juny, de 9 a 13 h, al Mercat Municipal. L’educador ambiental, Roger Sosa, ha explicat a Constantí Ràdio que la campanya pretén reforçar i sensibilitzar la ciutadania en la millora de la recollida selectiva, especialment de l’orgànica.\nLa campanya es reforça també amb altres accions d’informació com el porta a porta. Roger Sosa explica que estan passant per una mitjana de 200 domicilis per dia i que ja porten fet la meitat de Constantí. Assegura que fins ara l’acceptació per part de la ciutadania està sent molt positiva.\nA banda, la campanya promou accions d’informació com xerrades i tallers adreçats als alumnes de primària del municipi. A més es reforça amb un spot promocional televisiu, falques radiofòniques, banderoles informatives i quadríptics informatius. El 5 de juny es farà una gran Festa de Final de campanya a la Plaça de les Escoles Velles, coincidint amb la celebració del Dia Mundial del Medi Ambient.\nTal com explicava l’alcalde de COnstantí, Oscar Sánchez, en la presentación de la campanya; l’objectiu és aconseguir reduir l’actual 21 % d’impropis en la recollida d’orgànica a aproximadament un 15% o fins i tot millorar aquest resultat".


pepsans - senderisme,rutes,viatges i actualitat: enero 2010\nOlivella - Can Camps - Mas Bargalló /Ca l'Aliona - Coll de la Llebreta - Maset de Dalt - Can Marcer - La Fassina - Jafre - Olivella\nSortida: 23-01-10 Olivella\nLa ruta comença al nucli antic d'Olivella, una de les portes d'entrada al Parc del Garraf.\nAcollidor i pintoresc conjunt de cases de pedra .\nEsglésia de Sant Pere i Sant Feliu del segle XV.\nCampanar de torre amb merlets de maó.\nSortin del nucli antic, cal prendre la pista asfaltada que porta al Parc del Garraf. Havent passat per davant de Can Camps i caminant uns metres més, s'arriba a un trencall a la dreta.\nÉs una pista de terra senyalitzada amb els colors groc i blanc del PR-C 37, amb el nom de "Masies del Garraf".\nPublicado por pepsansII en 3:49\nEtiquetas: .GARRAF, Grup Senderisme Pepsans, Parc Natural del Garraf, PR-C 37, Senderisme\nA dos quilòmetres d'Olivella, a tocar del camí PR-C 37, Can Bargallò i Ca l'Aliona, dos habitatges separats, documentats del 1538.\nCal seguir per la pista PR-C 37 fins arribar a una cruilla.\nLa cruilla Els Quatre Camins.S'ha de prendre el camí que va en direcció a Sitges.\nColl de la Llebreta\nDesprés d'una baixada s'accedeix als Masets de Dalt i de Baix completament malmesos.\nDesprés de creuar la riera de Jafre,sempre per la pista PR-C 37, apareix la masia la Fassina.\nLa pista totalment amb senyals.\nPublicado por pepsansII en 3:04\nVista de sota la riera de Jafre camí PR-C 37.\nA mitjan segle XIX es va transformar en una destil-leria d'aiguardent (una fassina) que pertanyia a la familia Torrents, de Vilanova i la Geltrú.\nAvui, l'edifici, totalment restaurat, és la seu d'una empresa que disposa d'una amplia oferta de productes artesanals i alimentaris. Des de la Fassina, cal seguir el PR-C 37 i prendre la pista que porta cap a Plana Novella, passant pel fondo de les Llenties, paratge d'especial interès botànic.\nJafre és un petit llogaret abandonat i avui, quasi enrunat. Està datat del 1139 i, segons escriptures trobades a la comarca, se sap que el 1413 ja no hi vivia ningú. No va ser fins al segle XVII que va repoblar-se, en un moment en què la família Catà, primer, i els Papiol de Vilanova i la Geltrú, més tard, eren els barons d'aquesta quadra. Després de la Guerra Civil, el nucli va quedar abandonat i avui només compta amb les ruines de la casa del baró, la dels masovers, la del rector i l'església de Santa Maria de Jafre.\nVeure enllaç: http://www.seamp.net/jafra.htm\nL'edifici annex és la casa dels barons.\nEl campanar d'espadanya.\nEl temple va ser reformat els anys 1688, 1850 i 1898. A la llinda de la porta hi figura la data de la reforma que es va dur a terme el 1850.\nL'edifici, d'una sola nau, ha anat sofrint diverses reformes al llarg del temps, a partir d'una primitiva capella.\nPublicado por pepsansII en 1:29\nLa Ràpita al pantà de Foix\nItinerari: La Ràpita - masia de Bellestar - camp del Ferrer - corral de muntanya - Torrelletes - cal Balaguer - pantà de Foix - cal Bladet - Castellet - cal Martí - cal Vicenç - les Masses - La Ràpita\nGrup Excursionista - Estudis Rapitencs\nSortin de Torrelletes per anar a cal Balaguer.\nUn tram del camí transcorre per un rocam força relliscós.\nCal Balaguer i fem parada per esmorzar.\nEtiquetas: .ALT PENEDÈS, Grup Estudis Rapitencs, Natura, Parc Natural del Foix, Senderisme\nLa presa del pantà del Foix fou inaugurada l'any 1928 i recull les aigües del riu Foix.\nEs va construir per tal de subministrar aigua de reg i és una de les poques zones humides de la comarca, font d'aliment i refugi de moltes espècies d'aus aquàtiques.\nAntiga construcció que consta d'habitacles i corrals envoltats d'un baluard, que servia de defensa als ocupants de la masia contra els bandolers.\nLa entrada del Foix al pantà.\nCreuant el Foix.\nEl castell i el poble enfilat al turó.\nPublicado por pepsansII en 13:48\nCan Bargalló A dos quilòmetres d'Olivella, a tocar...\nCan Marcer Vista de sota la riera de Jafre camí PR...\nPantà de Foix La presa del pantà del Foix fou inau...\nEls tres gats\nColl d'Ordino - Andorra Seguim pujant per la carre...\nColl d'Ordino - Andorra Ens trobem al pla del coll...


HÖRMANN PRESENTA SMARTKEY, L'AUTOMATISME DE PANY INTEL·LIGENT VIA RADIOFREQÜÈNCIA - Gremi de Serrallers de Catalunya\nHörmann presenta Smartkey, el seu nou automatisme de pany intel·ligent que funciona a través de la radiofreqüència i que permet obrir la porta d’accés a l’habitatge a distància.\nSmartkey es pot gestionar accionant el polsador de l’emissor manual, el polsador interior via radiofreqüència o bé controlar els panys des de l’App BiSecur de la seva Smartphone. A més el sistema Smartkey permet també bloquejar les portes de l’habitatge, accionant l’interruptor o bé automàticament després d’un temps determinat. El pany queda així bloquejada de forma segura i protegeix la llar davant intrusions. En desbloquejar o bloquejar els panys, Smartkey emet una resposta acústica i òptica, de manera que permet un control segur de l’obertura i tancament de les portes.\nAixí mateix, Smartkey permet consultar mitjançant el sistema de radiofreqüència BiSecur si la porta està bloquejada o desbloquejada. D’aquesta manera, s’eviten les situacions en què s’ha d’anar fins a la porta per comprovar que està bloquejada. El sistema BiSecur de radiofreqüència té un procediment de codificació altament segur.\nDisposa de la possibilitat d’accionar l’obertura de la porta de forma manual en cas d’emergència en qualsevol moment. L’obertura manual s’acciona des de fora de l’habitatge fent servir una clau convencional i des de dins mitjançant una rodeta manual.\nLa instal·lació del sistema Smartkey és també molt senzilla, ja que és sense fil gràcies al seu funcionament amb piles i no causa danys a la porta ni al cèrcol, essent ideal per a habitatges de lloguer. El muntatge és flexible; només cal enganxar o cargolar el sistema al costat interior de la porta.\nSmartkey de Hörmann és l’automatisme perfecte que et permet obrir les portes del teu habitatge d’una manera còmoda, fiable i silenciosa. Un producte de màxima qualitat que assegura també una elevada seguretat i amb el qual podràs entrar fàcilment a casa obrint la porta a distància


October | 2016 | La tartraneta\nLa “Teuleria Antigua”. Fundada en lo any 1789.\nEls pesos i les mesures de productes bàsics com el gra, el vi, i l’oli, que s’utilitzaven antigament en les transaccions quotidianes, serien avui inintel·ligibles per a la majoria de tots nosaltres. Per complicar encara més les coses, sabem que aquests pesos variaven d’un lloc a l’altre, en funció de la conversió local a quilograms o a litres, d’acord amb les mesures que històricament hi haguessin hagut a cada lloc.\nImprès de facturació, relacionant feines i subministres de la Teuleria Antiga. (L’us del català en les relacions comercials de finals del segle XIX estava més extensa del que hom pensa).\nA tall d’exemple, a la Vila de Tàrrega, una carga de vi equivalia a 102,431 litres, un càntir a 12,804 litres i un quarter a 8,534 litres. En canvi a Montblanc, una carga de vi equivalia a 154,358 litres, el mateix succeïa amb les quarteres, els quartans, els càntirs i les roves.\nUna família targarina em va facilitar, uns documents de la “Teuleria Antigua” que van dels anys 1896 al 1910, ja que en Ramon Aymerich, el titular de la teuleria, era l’avi matern de la meva mare Dolors, i dels seus germans Carme i Josep Solé Alsina de “Cal Teto”. En aquests documents de venda, podem comprovar l’ús que a principis del segle XX es feia de les mesures antigues: La facturació de “ 2 cuarteres de blat de llaó per sembrar al canal”, “1/2 arrobe de cals”, “9 cuarteres de guix”, “48 carniseries i una tersa, pes del tosino”, o “8 cortans de piñol”… etc.\nSi ens centrem en la facturació dels productes fabricats a Cal Teto, veiem que en aquella època la teuleria feia la funció de subministre de material per la construcció. Tenim productes com els “cuadrats”, les “tobes”, els “cairons”, els “pisons”, els “canons de cos”, els “canons estaca”, o els “canons de bras petit”, paraules i elements desapareguts per sempre del nostre vocabulari. També hi trobem altres paraules més entendores actualment, com les “teules”, els “maons”, les “raijoles i raijoletes”, els “ambuts”, l’“aurinador bermell”, o l’”aseadora blanca”.\nUna altra factura de data posterior d’inicis del Segle XX.\nEls preus es comptabilitzaven en pessetes, rals i cèntims, essent una pesseta l’equivalent de quatre rals i un ral 25 cèntims.\nLa persona destinatària del material és Donya Maria Casanelles, Viuda de Bonjoch, i és tracta del material emprat en la construcció de la casa que actualment es troba a la cantonada sud dels carrers de Santa Maria i de Santa Anna.\nCom podem veure en la reproducció de la capçalera del document, la “Teuleria Antigua”, “Fundada en lo any 1798”, “Ramon Aymerich”, “Subsesor de Casanelles”, i situada a l’”Arrabal del Carme nº 22”, utilitzava un català força correcte, tant en els seus impresos com en l’escriptura, fruit d’una tradició, que a finals del segle XIX, es mantenia des de ja feia més de cent anys. Les diferents instal·lacions de la teuleria de Cal Teto ocupava diferents espais del raval del Carme.\nAcompanyo aquest escrit, amb una reproducció de la marca de la “Teuleria Antiga”, extreta del motlle de terrissa amb que es marcaven algunes de les peces a cada partida que es fabricava. Es tracta de l’escut de la Vila de Tàrrega i que es guarda a Cal Teto.\nEscut de Tàrrega que utilitzava la “Teuleria Antiga” per marcar les partides de lesteules que fabricava.\nProbablement, en alguna teulada targarina encara hi descansa alguna teula amb la marca de l’escut de Tàrrega, si algú en té notícia s’agrairia molt poder-la documentar.\nPer a més informació sobre pesos i mesures aneu aquí: Pesos i Mesures antigues\nPublicat a la “Nova Tàrrega” del 29 d’abril del 2016.\nThis entry was posted in Història, Tàrrega, Tradicions, Uncategorized on October 30, 2016 by jaumeramonsole.\nAls plans de Conill, salvem la “Limonium catalaunicum”\nHi ha un indret proper, nostre, màgic i oblidat, on la vida i la natura fan el seu senzill camí de cada dia.\nÉs un lloc amagat de les multituds i de la presència humana. Alguns pocs i comptats dies de l’any l’home i les màquines hi apareixen per sembrar i per segar. La resta de temps, el paradís es retroba amb ell mateix, com ho ha fet des de sempre, des de fa desenes de milers d’anys.\nLa singularitat d’aquest lloc rau en el fet, que les seves característiques geogràfiques han permès la salvaguarda i el manteniment de determinats hàbitats naturals amenaçats de desaparició.\nEls Plans de Conill a més de formar part d’un Espai Natural Protegit, és un indret excepcional per ser un dels últims relictes de llacunes endorreiques a Catalunya. El torrent de Sant Gili és una curta i petita xarxa hidrogràfica que no troba una sortida, i per això les aigües superficials desguassen als sectors més deprimits i constitueixen llacunes i aiguamolls salabrosos, en un indret conegut com els “Salats de Conill”. Aquest fet fa que hi siguin presents espècies vegetals com la “Limonium catalaunicum” o la “Ferula loscosii”, declarades, respectivament, en perill d’extinció i vulnerable en el catàleg de flora amenaçada de Catalunya.\nEs diu de Catalunya i dels catalans, que som un país civilitzat, que estima la seva gent, la seva cultura, la seva llengua, el seu paisatge, les seves tradicions, la seva natura….. Però en el cas de la planta de tractament de residus dels Plans de Conill situada al terme municipal d’Ossó de Sió, a pocs centenars de metres del terme municipal de Tàrrega, i a 1’1 km del poble de Conill , la realitat ens confirma que la nostra administració està fent les coses des de la més completa inconsciència i des de la més inconsistent de les incongruències.\nUna de les poques i comptades plantes vegetals que porten el nom del nostre país la “Limonium catalaunicum”, es troba en perill d’extinció a casa nostra amb només 245 exemplars comptabilitzats als Plans de Sió. Els altres dos únics indrets on es troba espècie vegetal son a l’Aragó. Fou el botànic italia Sandro Alessandro Pignatti qui l’any 1962 va descriure i classificà la “Limonium catalaunicum”\nNo em puc imaginar cap país del món, en que un Diari Oficial del 4 de febrer del 2016, (segle XXI), publiqui l’autorització per a una planta de compostatge de dejeccions animals de boví, gallinassa i purins porcins, en l’indret més vulnerable per a la la conservació d’aquests pocs exemplars d’aquesta espècie vegetal. I que a més a més, la mateixa declaració d’impacte ambiental gosi dir que la planta de compostatge s’ubicarà en un espai natural de la plana agrícola inclòs a la Xarxa Natura 2000 i que ” variarà la qualitat de l’hàbitat de les espècies de l’avifauna estèpica presents en aquest àmbit” i que a més reconeix que “l’impacte que ocasionarà la instal·lació d’aquesta activitat de compostatge de dejeccions ramaderes sobre el medi natural i el paisatge es moderat”. Una declaració d’impacte ambiental que a més obvia el fet que la implantació de la planta de compostatge enmig d’una xarxa hidrogràfica sense sortida provocarà, que l’escorrentia superficial de les aigües pluvials contamini i elimini tota espècie vegetal existent en els punts més vulnerables de la llacuna natural.\nEls nostres representants polítics no poden permetre, ni un instant més, que la nostra administració giri l’esquena al nostre patrimoni més valuós i sigui tan poc sensible als valors naturals i ecològics del país o del municipi al qual ha de servir. Sempre es pot actuar en benefici del bé comú, si la voluntat política i ciutadana hi son presents.\nSerem capaços d’admetre sense avergonyir-nos, que la Generalitat de Catalunya ha condemnat a la mort i a la extinció a Catalunya, d’un dels pocs vegetals que porta el nom de Catalunya ?. Quin ridícul més espantòs !!!\nBiòlegs i botànics recomanen protegir al màxim la “Limonium catalaunicum”, amb mesures de germinació de les llavors en blancs de germoplasma, restaurar l’hàbitat de les llacunes, replantar nous exemplars per crear noves reserves i fer-ne un seguiment poblacional freqüent.\nPotser ja no som a temps de preservar i protegir els Plans de Conill, un dels hàbitats més singulars de les nostres contrades. Però si que som a temps d’evitar-ne el seu assassinat amb premeditació i traïdoria.\nThis entry was posted in arquitectura, Conill, Història, Patrimoni Natural, Tàrrega, Tradicions on October 17, 2016 by jaumeramonsole.\nTargarins als camps d’extermini nazi. “El Castells” (6)\nTargarins als camps d’extermini nazi. “El Castells” (5)


El Club d’Scrabble de Porreres guanya la partida a l’Apalabrados\nMaria Moll venç el I Campionat d’Scrabble de Mallorca en Català\nPorreres“Tenc la pell de gallina, m’ha fet sis scrabbles en una partida”. Qui parla és Antònia, que ha perdut la partida de primera ronda davant Francesc Gallén, vingut des de Barcelona. També hi competeix Gabriel Bas, del Club Queimada de Barcelona, un jugador que, tot i els seus 87 anys, es conserva en plena forma. Maria venç les dues primeres, però és mare d’un infant de uè. A la tercera partida atura el rellotge, perquè toca donar-li mamar. Magdalena forma part del Club de Porreres. El seu fill, Pau, viu a Formentera i competeix amb el club d’Eivissa, el primer que es creà a les Illes. Avui seran rivals. Som a Porreres, en el marc del I Campionat d’Scrabble de Mallorca en Català. Les organitzadores són membres del Club Scrabble de Porreres, una secció de l’Agrupació Cultural del poble.\nEl campionat té caràcter oficial perquè forma part del circuit de competició de la Federació Internacional d’Scrabble en Català i, a més, computa en el RASCCAT (rànquing d’scrabble en català). Per poder organitzar un campionat que computi s’han d’assegurar un mínim de cinc rondes i dotze participants. La Federació està composta ara mateix per deu clubs, de llocs tan diversos com Sabadell, Badalona, Vilafranca del Penedès, Premià de Mar, Eivissa, Sant Cugat del Vallès, El Prat de Llobregat, Cerdanyola, Canet de Mar, Granollers i Porreres, i cadascun d’aquests clubs organitza el seu campionat, que és inclòs dins el circuit.\nAcabarà el campionat i tornarà la rutina imparable de les partides sabatines. El nou rector ha dit que amb l’horari d’hivern de misses, ja podrà anar a fer alguna partida.


El nacionalisme de Syriza - Diari de Girona\nEl nacionalisme de Syriza\ncarlos arbó 03.02.2015 | 00:00\nel 25 de gener, guanyava les eleccions gregues la Coalició de l'Esquerra Radical (Syriza). La victòria desplaçava del poder els conservadors de Nova Democràcia i anihilava els socialdemòcrates del PASOK, que s'havien repartit el govern durant dècades. Per tant, amb el suport d'àmplies capes populars, s'obria la possibilitat d'assajar una alternativa a l'austeritat imposada per la troica. Els guanyadors, per complir les seves promeses electorals, havien d'emprendre un canvi radical per mitigar les situacions més punyents de desigualtat social.\nL'esperança dels ciutadans, després d'anys de resignació, demanava revertir els efec?tes nefastos de la crisi que havien supor?tat els treballadors. La dignitat d'un poble, a?norrea?da pel designis del neoliberalisme, exigia plantar cara a unes institucions insen?sibles als sofriments de les persones.\nI l'oligarquia econòmica i financera, que s'havia be?neficiat de la crisi, havia de contribuir a pal·liar la misèria creada pagant més impostos. Aquest és un resum dels anhels de la ciutadania.\nAra bé, si el patriotisme radical esdevé un signe d'identitat de Syriza per assolir el pac?te amb el Grecs Independents, un partit de la dreta conservadora i xenòfoba, els treballadors tard o d'hora pagaran aquesta entesa contra natura. Si la bandera del nou govern se centra en defensar una Grècia subjugada per l'Alemanya de la Merkel, malament rai.\nEl Govern grec ha de buscar l'ajuda de tots els ciutadans europeus per combatre la tira?nia dels mercats. Els assalariats grecs s'han d'aliar amb els d'altres països. La lluita entre oprimits i opressors ha de ser inter?na?cional perquè els oligarques grecs comptaran amb el suport sense escletxes dels seus homòlegs en un món globalitzat. Les transformacions econòmiques i socials que necessita el país (nacionalitzacions, separació església-Estat, combatre el secret bancari, rebaixar la despesa militar, sortir de l'OTAN...) es diluiran si la pugna és planteja entre Grècia i les institucions comunitàries.\nLa història ensenya que els nacionalismes, reclosos en els estrets àmbits de les seves fronteres no s'han atrevit a actuar amb contundència contra l'elit econòmica i els seus tentacles mundials. Aquesta actitud pusil·lànime ha permès la reacció de la Santa Aliança dels poders econòmics per engegar en orris els intents de canviar l'odre econòmic i social. Alexis Tsipras hauria d'aprofitar aquesta ocasió per anar "més lluny, sempre molt més lluny del demà que ara ja s'acosta", com canta Lluís Llach en l'adaptació dels versos del poeta grec Kavafis.\nTant de bo sigui així i Grècia es converteixi en capdavantera d'un futur d'esperança i dignitat per a tots els pobles de la terra.


Notícies » Ajuntament de Lleida » El Parc Científic de Lleida acull un dels clústers de Drones més potent del territori estatal\nEl Parc Científic de Lleida acull un dels clústers de Drones més potent del territori estatal\nData de publicació: 12/5/2016\nL’operadora de drons HEMAV, l’associació Lleida Drone i el Parc han signat un conveni de col·laboració per fomentar la formació entre universitaris i estudiants de cicles formatius, estimular la recerca i promoure l’esperit emprenedor en aquest sector tecnològic emergent\nHEMAV, Lleida Drone i el Parc Científic han signat un conveni de col·laboració per fomentar la formació, estimular la recerca i promoure l’esperit emprenedor en aquest sector tecnològic emergent\nL'alcalde Ros, conversant amb joves estudiants vinculats a la tecnologia Drone\nActe de signatura del conveni de col·laboració entre el Parc Científic, HEMAV i Lleida Drone, que s'ha fet a les instal·lacions del Parc\nTall de veu del vicepresident del Parc Científic i alcalde, Àngel Ros, sobre el conveni signat entre el Parc , HEMAV i Lleida Drone (2,2 MB)\nEl Parc Científic de Lleida acull un dels clústers de drones més potent del territori català i estatal. Així ha quedat palès en la signatura del convenci de col·laboració que s’ha fet aquest matí entre el Parc Científic i Tecnològic de Lleida, l’operadora de drons High Endurance Multipurpuse Aerial Vehicles (HEMAV) i l’associació Lleida Drone. El vicepresident del Parc i paer en cap, Àngel Ros, acompanyat del tinent d’alcalde Rafael Peris, ha presidit la signatura del document que té com a objectiu potenciar la formació, ja sigui entre universitaris o estudiants de cicles formatius, estimular la recerca i fomentar l’esperit emprenedor en el sector dels Drones vinculat a les noves tecnologies. A la signatura, hi ha estat presents el vicerector de Política Científica i Tecnològica de la Universitat de Lleida, Albert Sorribas; el codirector general d’HEMAV, Àlex Gomar; el president de Lleida Drone, Andreu Ibáñez; el secretari de l’entitat, Jordi Lordán, i el gerent del Parc, Josep Clotet.\nEl paer en cap ha destacat que la tecnologia drone té una aplicació clara en el món agrari, però que es pot aplicar en altres sectors, com l’industrial o l’empresarial. Segons ha explicat, el Parc Científic ja fa temps que ha iniciat una línia de treball en aquesta àrea i amb el conveni signat es vol potenciar la formació perquè estudiants i professionals desenvolupin nous productes i serveis en aquest sector emergent, en el qual el parc és capdavanter.\nL’acord de col·laboració preveu l’obertura d’una seu d’HEMAV al Parc Científic on la divisió d’HEMAV Acadèmics i Lleida Drone realitzaran projectes de formació. HEMAV col·laborarà amb la seva experiència en la gestió d’ajudes d’altres institucions a l’educació, la qual cosa augmentarà la possibilitat d’aconseguir beques per a alumnes de Lleida. A més, afavorirà la realització de projectes de fi de grau i màsters de joves lleidatans en la incubadora de Castelldefels de l’Agència Europea de l’Espai (EAS), de la qual HEMAV és membre. Lleida Drone aportarà els seus recursos i instal·lacions, la seva capacitat de crear projectes a través dels laboratoris del Parc (Liquid Galaxy Lab i Lleida Drone Lab) i la seva experiència en la gestió de beques del programa Google Summer of Code. El Parc Científic, per la seva part, contribuirà amb els recursos propis i la seva estratègia en el món agroalimentari.\nEn l’acte de la signatura, Àlex Gomar ha apuntat que HEMAV aportarà el seu personal i una sèrie de projectes que ha desenvolupat per a la FAO, organització de les Nacions Unides per a l’Alimentació i l’Agricultura, i per a Sudàfrica (projecte Ranger Drone per vigilar els parcs naturals mitjançant drones). El codirector de l’organització ha assenyalat un altre projecte en marxa contra les plagues de llagosta a l’Àfrica, també en col·laboració amb la FAO i amb la participació de partners mundials. Gomar ha afegit que l’empresa ha fet un pas endavant amb la seva presència a Lleida i que el seu propòsit és divulgar bones praxis de la tecnologia drone, posar els recursos i promoure’n la innovació. Hemav Acadèmics fomenta l’activitat econòmica però, alhora, actua amb visió estratègica, per capacitar la societat civil i fer projectes que creïn valor al territori. Igualment, el president de Lleida Drone ha insistit en l’aposta per l’educació, com ho demostren els alumnes becats per Google en les seves activitats.\nEl tinent d’alcalde Peris ha recordat que, com en altres tecnologies, els drones tenen el seu origen en l’àmbit militar i que ara es desenvolupa la seva aplicació en l’àmbit civil. Ho ha associat al Parc Científic, també amb passat militar, i que ara és punter en tecnologia. Igualment, el vicerector de la UdL ha parlat de la importància de la interacció entre sectors per desenvolupar aplicacions que vagin més enllà. Sorribas ha incidit en què els drones són eines que generen moltes dades, que han de poder-se utilitzar seguint els models del Big Data per prendre decisions.\nHEMAV és una empresa certificada i homologada per l’Agència Estatal de Seguretat Aèria com a operadora de drones. Actualment, està focalitzada en quatre indústries diferenciades: agro-ambiental, inspecció (industrial), topografia aèria (construcció) i audiovisual.\nEl clúster de drones al Parc està integrat per HEMAV, Lleida Drone, la Universitat de Lleida, Globaldron, Laboratori Big Data o Liquid Galaxy Lab, entre altres.


Nova edició del festival MetropoL’His – GlobaL’H — Les notícies i l'última hora del Baix Llobregat i l'Hospitalet - El Far\nLunes, 4 de septiembre de 2017 | Leída 16 veces\nNova edició del festival MetropoL’His – GlobaL’H\nLes filmacions per al festival de curts i videoclips es faran del 20 al 22 d’octubre\nLes persones interessades a participar ja es poden inscriure en la nova edició de MetropoL’His. Festival de curts i videoclips fets en 48 hores i GlobaL’H. Curts de cooperació pel desenvolupament. El festival, organitzat per l’entitat Joves per la Igualtat i la Solidaritat amb el suport de l’Ajuntament de l’Hospitalet, arriba aquest any a la dotzena edició, mentre que GlobaL’H arriba a la quarta.\nLes filmacions s’hauran de fer del 20 al 22 d’octubre, tret de la secció GlobaL’H, que s’ha de lliurar a l’organització fins al 10 d’octubre.\nLa convocatòria de MetropoL’His consta de dues categories, curt i videoclip, mentre que GlobaL’H atorga un únic premi. Els participants disposaran de 48 hores per realitzar les seves obres, en les quals han d’aparèixer tres premisses que es donaran a conèixer prèviament. Durant el temps marcat hauran de dissenyar, enregistrar i editar les gravacions.\nPel que fa GlobaL’H, els participants han de realitzar un curt de 15 minuts de durada com a màxim que, a través del llenguatge audiovisual, apropi els valors de la cultura de la pau, la convivència i els drets humans.\nEl 10 de novembre es projectaran les obres que hi han participat i es farà el lliurament de premis en un acte que tindrà lloc als cinemes Filmax del Centre Comercial Granvia 2.\nTota la informació es pot consultar a la pàgina web www.metropolhis.cat


Ampans instal·la plaques solars als seus equipaments | NacióManresa\nAmpans instal·la plaques solars als seus equipaments\nL'entitat preveu autogenerar fins a 142.200/ kwh d'energia anuals i estalviar l'emissió de 68 tones de CO2 anuals a l'atmosfera\nper Redacció, 20 de juliol de 2021 a les 11:51 |\nVista zenital de les plaques a Ampans | Ampans\nAmb la voluntat de reduir l'impacte mediambiental, Ampans fa una aposta creixent per l'energia neta i sostenible. En aquest sentit, l'entitat que acompanya persones amb discapacitat intel·lectual, ha desplegat una política de gestió ambiental que pretén l'optimització de recursos i la gestió responsable, com a dos dels eixos fonamentals de l'actuació ambiental de l'entitat, que aquest any ha fet un pas decidit en la instal·lació de plantes fotovoltaiques a diversos dels seus equipaments assistencials i laborals. També en aquest sentit, l'aplicació de criteris d'edificació sostenible en els seus equipaments -nous o remodelats- amb pautes zero emissions és una altra de les directrius implementades per l'entitat.\nAixí, en el que portem d'aquest 2021, ha finalitzat la instal·lació de plaques solars al Centre Ocupacional Les Bases (Manresa) i al Centre Ocupacional La Llum (Comabella, Santpedor), que entre tots dos donen servei a més de cent-cinquanta persones usuàries. També ha finalitzat la instal·lació a la nau industrial del Polígon Els Dolors, de Manresa.\nEls panells instal·lats per l'empresa bagenca Muntatges elèctrics del Bages SA, tenen una potència de 79 kW i es calcula que produiran 142.200/kwh d'energia anuals. D'aquesta manera, Ampans fa una aposta per aconseguir edificis cada cop més autosuficients, capaços de generar l'energia necessària pel seu propi subministrament de llum, aprofitant les energies verdes i contribuint a la reducció d'emissions de CO2. L'excedent de l'autoconsum es bolcarà a la xarxa elèctrica.\nLes plaques permeten el subministrament d'entre un 70% i un 80% de l'energia que consumeixen aquests edificis, i signifiquen l'estalvi de l'emissió de 68 tones de CO2 anuals a l'atmosfera. Aquest estalvi és equivalent a eliminar les emissions anuals de 44 habitatges o de 19 vehicles de combustió, o l'equivalent d'haver replantat 23Ha de bosc amb mil-cinc-cents arbres.\nLa instal·lació feta fins ara ha suposat una inversió de 68.000 euros, que l'entitat calcula que haurà amortitzat en un termini de 8 anys, un període que pot variar en funció del preu de l'energia. Tot i que estava programada per al curs 2019-2020 i havia de ser una realitat el passat mes de juny, s'ha vist endarrerida per l'emergència de la Covid-19.\nEl desplegament continuarà a altres equipaments d'Ampans com la Residència Els Comtals (Manresa) i la Formatgeria Muntanyola, a Urpina (Sant Salvador de Guardiola). El pla d'instal·lació de plantes solars, iniciada el 2019, té un desplegament previst de 5 anys.\nAmpans està compromès amb l'Agenda 2030 i els 17 ODS, entre els quals es troba l'assoliment d'energia neta i assequible. En aquesta línia, la residència infantil que ben aviat posarà en marxa a Sant Fruitós de Bages, ja ha estat dissenyada sota el concepte “zero emissions”.\nAlgunes de les iniciatives que s'han establert en els últims anys a la fundació són: el càlcul anual de la petjada de carboni (que està a punt de publicar), un estudi per a l'aprofitament del xerigot (subproducte de la llet que s'utilitza en l'elaboració dels formatges Muntanyola), i una caldera de biomassa per generar energia a la granja i formatgeria.\nSocietat, Ampans, plaques solars, energia solar


Cowopy, coworking entre territoris transfronterers — Associació d'Iniciatives Rurals de Catalunya\n/ Cowopy, coworking entre territoris transfronterers\nCowopy, coworking entre territoris transfronterers https://www.desenvolupamentrural.cat/actualitat/noticies/cowopy-coworking-entre-territoris-transfronterers https://www.desenvolupamentrural.cat/@@site-logo/logo-arca-gran.svg\nAquest dimarts, 16 de juny, l’Espai La Magrana de Valls ha acollit la segona jornada de treball de COWOPY, la xarxa que engloba els espais de coworking de Catalunya, País Basc, Aragó i la regió Midi-Pyrénees. Aquesta iniciativa, finançada pel Fons Europeu de Desenvolupament Regional – FEDER, té l’objectiu de promoure l’intercanvi de coneixements i experiències entre territoris transfronterers, fent especial incidència en connectar experiències de coworking de zones rurals i urbanes.\nAmb una cinquantena de participants, entre dinamitzadors d’espais de coworking, professionals, empreses i representants de centres educatius, la trobada ha servit per conèixer noves formes de treballar i projectes col·laboratius amb ponents vinguts de la Universitat de Barcelona, Toulouse, Grenoble i Mallorca; així com alguns exemples pràctics per mostrar com el coworking pot aportar valor a les zones rurals i, fins i tot, als pobles abandonats.\nEn aquest àmbit s’ha presentat el projecte COWOCAT RURAL, impulsat pel Consorci Intercomarcal d’Iniciatives Socioeconòmiques, que pretén potenciar la creació d’espais de coworking als territoris rurals de Catalunya, i fomentar així l’emprenedoria i els valors d’aquesta nova manera de treballar. I PANDORAHUB, una iniciativa que té com a objectiu la reactivació de zones rurals i recuperació de pobles abandonats mitjançant el coworking, la gestió intel·ligent dels recursos i la vida sana.\nDos exemples de com convertir els pobles en centres de coneixement i incubadores d’emprenedoria, per evitar la despoblació i atreure nous professionals independents als espais de coworking.\nLa jornada s’ha completat amb tres tallers participatius on s’han posat en comú les possibilitats de col·laboració entre espais de coworking, empreses, professionals, i agents educatius en entorns rurals, urbans i transfronterers.\nDe la interacció i l’intercanvi d’experiències dels tallers, n'ha sorgit una de les conclusions més destacades, centrada en la conveniència de conèixer les necessitats específiques del coworking a les zones rurals. D’aquí la proposta de realitzar una nova jornada de treball per definir les necessitats i oportunitats del coworking en entorns rurals.\nAquesta jornada ha estat organitzada per Cowopy, l’Espai La Magrana, la XECC i l’Associació Catalana d’Espais de Coworking; amb el recolzament de la Unió Europea.


Què representa la nova escultura a la plaça de Sant Miquel? | betevé\nÉs una pedra que gira, un joc infantil naturalitzat en una plaça a punt d'estrenar i que vol ser un gran espai per als infants del Gòtic\nMarc Garcia | Dimecres, 4 de Novembre del 2020, a les 16.06\nLes obres de renovació de la plaça de Sant Miquel, al darrere de l’Ajuntament de Barcelona, estan a punt d’acabar i han deixat al descobert una nova escultura que ha generat preguntes i opinions de tota mena. Es tracta d’una pedra aixecada sobre un cilindre que la fa rodar. El portaveu d’ERC, Jordi Coronas, se n’ha fet ressò a Twitter i, per la marca que hi té gravada, diu que hi veu una banda de regidor.\nEl regidor de Ciutat Vella, Jordi Rabassa, ha respost Coronas via Twitter. “Em recorda un menhir de l’Obèlix”, ha replicat amb ironia. A la piulada, explica que es tracta d’un joc infantil naturalitzat: “Una pedra que gira”. Segons fonts municipals, la pedra està avalada per l’Institut d’Infància i Joventut de l’Ajuntament per a espais jugables.\nRabassa recorda, a més, que la nova plaça de Sant Miquel vol ser un espai de joc per als infants del barri “després d’anys de ser el darrere de l’Ajuntament, plena de cotxes i fum”. De fet, l’Ajuntament explica que la nova plaça es considera un espai jugable, de manera que els jocs infantils no es troben dins d’un espai tancat, sinó escampats arreu.\n😂😂😂A mi em recorda un menhir de l’Obèlix, però és un joc infantil, una pedra que gira.\nSant Miquel serà una plaça jugable per als nens i les nenes dels barris, després d’anys de ser el “darrera” de l’Ajuntament, plena de cotxes i fum.\nHa costat, però ja la tenim a tocar 🎉 https://t.co/STaxqXunLR pic.twitter.com/bWclnWt1ZC\nUna altra escultura… polèmica\nLa plaça de Sant Miquel va ser fa uns anys motiu de polèmica política i veïnal per l’escultura d’homenatge als castellers, obra d’Antoni Llena. Una construcció conceptual, de 30 metres d’alçària, que representa la fragilitat d’un castell amb 12 tubs d’acer coronats amb una planxa d’alumini rebregat. Veïns de la zona en van criticar la ubicació, mentre que Xavier Trias, a punt de ser alcalde, va demanar aturar les obres per repensar on s’havia de situar.\nLa crítica més ferotge, però, la va fer l’aleshores líder del PP a l’Ajuntament, Alberto Fernández Díaz, que la va comparar amb el filferro que envolta un tap de cava. També va queixar-se del cost, més de 600.000 €.\n— Ajuntament de Barcelona — infants — jocs\nCoronavirus a Catalunya, última hora: titular: Els contagis es frenen, però els pacients a les UCI superen els 700


Oikocredit Catalunya -Inici- Finances Ètiques per al desenvolupament del Sud Global - Oikocredit Catalunya\nContribueix a canviar el món amb els teus estalvis\nA Oikocredit Catalunya fa 20 anys que promovem les Finances Ètiques\nConeix com participar-hi\nOikocredit Catalunya és una Associació independent de suport a la cooperativa de Finances Ètiques Oikocredit Internacional.\nA Oikocredit Catalunya busquem persones que vulguin participar en l'associació com a voluntàries o sòcies. Atreveix-te a transformar realitats als països del Sud des de les finances ètiques!\nParticipa a Oikocredit Catalunya Participa a Oikocredit Catalunya\n14/04 El proper dilluns 2 de maig et convidem a un tast de xocolata de Comerç Just gratuït, amb una selecció de xocolates d'organitzacions productores del Sud Global que han rebut préstecs de les finances ètiques. Llegir més\n12/04 - La veu de les sòcies d'Oikocredit Catalunya. Diàleg sobre gènere i ...\n28/10 3:32 - Presentació del Baròmetre de les Finances Ètiques 2018\n16/10 20:46 - La banca ètica continua creixent, segons el Baròmetre de les Finances ...\n05/07 16:28 - Oikocredit participa a l'Escola Internacional d'Estiu sobre Banca i ...\n24/11 13:04 - Fem Banca amb Valors: La Global Alliance for Banking on Values aterra a...


(1994) César al millor director, per l'obra No Smoking\n(1978) César al millor director, per l'obra Providence\n↑ «Alain Resnais». L'Enciclopèdia.cat. Barcelona: Grup Enciclopèdia Catalana.\n↑ «Nouvelle Vague». L'Enciclopèdia.cat. Barcelona: Grup Enciclopèdia Catalana.\nObtingut de «https://ca.wikipedia.org/w/index.php?title=Alain_Resnais&oldid=28435522»\nLa pàgina va ser modificada per darrera vegada el 16 oct 2021 a les 01:02.


Tasta Montsant, tasta Garnatxa i Carinyena - DO Montsant\nEn el marc de la iniciativa Tasta Montsant, que proposa descobrir la DO Montsant de la mà dels seus vins, -i també en el marc de la Fira del Vi de Falset- el proper 28 d’abril hi ha programat un tast ben especial. Es tracta d’una selecció de monovarietals 100% Garnatxa i 100% Carinyena, les varietats autòctones de Montsant i que són les que millor en transmeten la seva identitat.\nEls vins escollits són tres garnatxes: Cap de Ruc Garnatxa (Celler Ronadelles), Teixar (Vinyes Domènech) i Trossos (Alredo Arribas); i tres carinyenes: Miloca Samsó (Celler Vendrell Rived), Comunica Samsó (Celler Comunica) i Mans de Samsó (Vinyes d’en Gabriel).\nEl tast, que dirigirà l’enòleg i membre del Consell Regulador Joan Asens, està pensat per descobrir l’ampli ventall de matisos i sensacions que acompanyen aquestes varietats, amb vins molt apreciats per la crítica especialitzada i altres més recents que apunten alt i que, sense cap mena de dubte, sorprendran els assistents. A més, permetrà constatar com s’expressen la garnatxa i la carinyena tenint en compte el seu origen (zona, sòls…) i la manera com han estat treballades.\nEl tast tindrà lloc el proper 28 d’abril, a les 12h i a l’Hostal Sport de Falset. El preu del tast, de places limitades, és de 20€. S’inclou una copa Riedel Montsant com a obsequi, la copa que la casa austríaca va dissenyar expressament per a la DO i que es comercialitza a tot el món.\nInscriu-te al tast.


La venda de cotxes es frena al novembre i els concessionaris temen un hivern també en negatiu - Altaveu el diari digital d'Andorra\nLa venda de cotxes es frena al novembre i els concessionaris temen un hivern també en negatiu\nDes de l’AIVA s’entén que el tancament de facto de les fronteres ha impactat fortament en les matriculacions: “si no pots anar enlloc, per què vols un turisme”\n07/12/2020 (17:24 CET)\nFins ara, la venda de cotxes era un dels sectors que amb més bons resultats havien superat els mesos posteriors al confinament. L’impacte de la segona onada, però, l’ha acabat afectant. El novembre les matriculacions de turismes va registrar un descens significatiu, coincidint amb les mesures restrictives aplicades als països veïns contra el coronavirus que, de facto, han suposat un tancament de fronteres. Els concessionaris, a més, admeten que els mesos a venir també seran negatius.\nSegons les dades fetes públiques aquest dilluns des del departament d’Estadística, les matriculacions de cotxes van caure un 18% el mes passat. Dels 285 vehicles del novembre del 2019 es va passar a tot just 233. Pel que fa a les vendes acumulades en tot el 2020, la caiguda és d’un 22%: 2.204 cotxes pels 2.824 del 2019.\nLes dades del novembre són especialment dolentes pel sector dels vehicles industrials mentre que la venda de motocicletes manté el tipus i és l’àmbit que millor resisteix el 2020\nEl president de l’Associació d’Importadors de Vehicles (AIVA), Carles Sansa, admet que “el tancament també ens afecta, ni que sigui de manera psicològica”. I és que, posa en relleu, “si no pots anar enlloc, per què vols el cotxe”. Això ha provocat que s’hagi perdut “l’efecte Fira” d’altres anys.\nEl dirigent de l’entitat reconeix que, ara mateix, no és fàcil convèncer algú per canviar-se el turisme. “Així com en el moment del descofinament, hi havia més punts a favor que en contra, ara pesa més la part negativa”, remarca, tot lamentant que “la majoria de notícies són dolentes”. Per tant, “si em demanes un argument per canviar de vehicle, jo no te’l sé donar”.\nLa por del sector és que aquesta evolució a la baixa de les vendes es mantingui, si és que no s’intensifica més, els mesos vinents. “Crec que el desembre serà més baixista encara. El pessimisme s’ha instal·lat i arriba a tots els sectors. Amb gener em temo que són mesos perduts”, comenta. A la vegada, es mostra esperançat que, a partir del febrer, tot pugui millorar: “A veure si la vacuna transmet confiança i així es reactiva tot”.\nPel que fa a altres tipologies de vehicle, novembre va mantenir la tendència especialment negativa en la matriculació d’industrials (-29,3%) fet que fa que la caiguda acumulada al llarg del 2020 sigui ja superior al 40%: 240 vendes per les 402 del 2019. En canvi, les dades de motocicletes sí que es van mantenir entorn de la cinquantena. De fet, en el balanç anual és la tipologia que millor manté el tipus, amb tot just una davallada del 6%.


Emprenedor i Emprenedors - Plataforma Ecologica\nT’has plantejat crear una empresa? Tens una idea i no saps quins passos has de seguir per dur-la a terme? Vols ser emprenedor?\nSegurament ja has trobat altres entitats o empreses que es dediquen exclusivament a guiar projectes emprenedors. Si no ho has fet i per casualitat has acabat en aquesta pàgina buscant una persona que t’ajudi a realitzar un pla d’empresa, serà millor que segueixis buscant … Nosaltres no ens dediquem a això.\nA Plataforma Ecològica fem alguna cosa molt millor que ajudar-te a fer un pla d’empresa, visualitzem les possibilitats de la teva idea i intentem portar-la molt més enllà per tal que evolucioni en alguna cosa que s’adapti més i millor al mercat actual.\nNosaltres sabem el que estàs vivint de primera mà.\nSi llegeixes sobre nosaltres, veuràs que Plataforma Ecològica no va néixer com és ara, va passar per molts passos previs d’assaig i error que van permetre convertir-la en l’espai web que és ara. Plataforma Ecològica ha nascut d’una idea que es va anar gestant amb el temps en les nostres ments, de la mateixa manera que una nova empresa pot sorgir de la idea que ara et ronda pel cap.\nNo sabem si la teva idea serà o no la propera idea del segle, però si sabem que tots podem ser emprenedors! Contacta amb nosaltres!\nT’ajudem a que tinguis èxit en el teu camí com emprenedor.\nT’anirà bé conèixer altres experiències d’emprenedors\nEnsenya’ns la teva actitud i aptituds d’emprenedor\nAvaluem i valorem junts la teva idea. ¿Es pot millorar?\nDiferencia’t! Això ja ho hauràs sentit, però … ho poses en pràctica?\nMarca’t uns objectius. I sobretot no et quedis curt!\nConeix els passos previs a seguir\nElabora un llistat de les característiques de la teva empresa\nJa n’hi ha prou de pensar, construeix la teva empresa\nVegem els passos imprescindibles per gestionar la teva empresa\nEl finançament … Que la teva empresa sigui rendible és molt important!\nNo t’oblidis de cooperar i innovar\nNo et quedis amb la idea al cap! Converteix la teva idea en una realitat que poguem disfrutar tots. Sigues un nou emprenedor!


Els préstecs verds, una oportunitat a Girona – Giscom Real Estate\nEls préstecs verds, una oportunitat a Girona\nBy gmcd Posted in Blog On des. 05, 2018\nEl sector immobiliari a Girona està en alça, això es nota i també el ventall d’oportunitats que apareixen en molts fronts, com l’econòmic. Cal estar al dia de totes les novetats per poder oferir-vos aquests coneixements a l’hora d’adquirir un nou immoble i així poder aprofitar aquests avantatges.\nFinançament a entitat bancària\nLa principal preocupació en la majoria de casos a l’hora de cercar un pis o una casa a Palafrugell és precissament en el moment de tancar l’operació: Al finançament. Aquest s’ha de sol·licitar per norma general en una entitat bancària i, en molts casos, l’operació s’acaba retrassant per aquest procés. Per tant, és important tenir present les diferents opcions i possibilitats de finançament a les quals pot optar un possible comprador.\nSegurament, només llegint el nom, sabràs que està relacionat amb la cura del medi ambient, concretament amb les polítiques que cerquen decrementar l’impacte a l’ecosistema. Per aquest motiu, moltes entitats financeres aposten per projectes que protegeixen el medi ambient però ajudant a la creació de processos productius sostenibles al voltant de les empreses.\nEls que ho vulguin, han de sol·licitar-ho a les entitats financeres de crèdit passiu i els diners podran destinar-se a millorar l’eficiència energètica, utilització de les energeies renovables o desenvolupament d’infraestructures més sostenibles, concepte ideal per a finançament d’efectius al món empresarial.\nTambé es poden demanar per millores a la mateixa llar, com per exemple panells solars incrementant el valor del pis o casa de Palafrugell.\nAvantatges del finançament verd\nEl tipus d’interès és més baix i normalment no s’ha de pagar cap comissió. Com a complement, es pot demanar una ajuda estatal per completar la quantitat que es necessita, com per exemple, al Pla Estatal d’Habitatges, que ofereix finançament per a reformes de la llar amb destinació sostenible.\nCreiem que, en alguns casos, pot ser una opció interessant a tenir en compte amb doble intenció positiva: Abaratir els costos finals del finançament i la cooperació amb la sostenibilitat del medi ambient.


Cicle de debats per treballar en l'elaboració del Pla Educatiu de Ciutat - Ajuntament de Torrelles\nPortada > Actualitat > Notícies > Cicle de debats per treballar en l'elaboració del Pla Educatiu de Ciutat\nCicle de debats per treballar en l'elaboració del Pla Educatiu de Ciutat\nEs convida la ciutadania a participar en aquestes activitats virtuals que pretenen reflexionar sobre aspectes com l’institut escola, les TIC i els espais oberts\nEn el marc de l'elaboració del Projecte Educatiu de Ciutat, l’Ajuntament organitza tres debats virtuals sobre temes d’especial interès en l’àmbit educatiu. Són activitats destinades al conjunt de la comunitat educativa en les quals pot participar-hi tothom sempre i quan es faci una inscripció prèvia. Els tres debats estaran conduïts per una persona especialitzada en cadascun dels temes a tractar. El primer tindrà lloc el dia 24 de febrer i es debatrà el projecte d’institut escola. Des d’una mirada pedagògica es plantejaran aspectes com quins són els reptes i les oportunitats que planteja el projecte d’institut escola en un municipi com Torrelles o quin paper haurien de tenir els projectes pedagògics i els espais dels centres. La trobada virtual comptarà amb la participació de Ricard Aymerich, mestre, psicòleg, i membre del Moviment Educatiu del Maresme i de la Federació de Moviments de Renovació Pedagògica de Catalunya (FMRPC).\nEl segon debat es farà el dia 3 de març i reflexionarà sobre els usos, els riscos i l’aprofitament de les TIC en l’educació. En aquest debat es comptarà amb la col·laboració de la Sandra Gómez, tècnica de recerca de la Fundació Ferrer i Guàrdia especialitzada en l'impacte social de les TIC i el fenomen de la Bretxa digital; infància, adolescència i educació.\nFinalment, el cicle es tancarà el dia 10 de març amb un debat sobre els espais oberts. L'objectiu serà parlar del que representen els espais dels centres educatius, de la pedagogia i l’arquitectura, i dels escenaris on viuen i conviuen les comunitats educatives, amb una especial atenció a l'espai exterior com a espai educatiu. En aquest debat hi participaran la Carme Cols i el Pitu Fernández, una parella de mestres jubilats que comparteixen la inquietud de repensar els espais exteriors de les escoles amb el desig de crear entorns naturals de salut i benestar.\nPer participar en aquests debats cal formalitzar la inscripció en l’enllaç adjunt.\nAixí mateix, es convida tothom a omplir una enquesta comunitària que s’ha posat a disposició de la ciutadania per tenir en compte les seves aportacions a l’hora d’elaborar el Pla Educatiu de Ciutat de Torrelles de Llobregat.\nEnquesta comunitària del Pla Educatiu de Ciutat


El Centre Cultural Mario Monreal acollirà la projecció de la pel·lícula “Blue Jasmine” aquest diumenge\nLa delegació de Cultura de l'Ajuntament de Sagunt ha organitzat aquesta iniciativa cultural\nEl Centre Cultural Mario Monreal de Sagunt acollirà aquest diumenge, 19 de juny, a les 19 hores, la projecció en valencià de la pel·lícula “Blue Jasmine”, emmarcada dins del cicle “Woody Allen, una retrospectiva”. La delegació de Cultura de l'Ajuntament de Sagunt ha organitzat aquesta iniciativa cultural.\nEs tracta d'un film nord-americà de 2008 que compta amb un repartiment format per Cate Blanchet, Alec Baldwin i Sally Hawkins, entre d'altres. La producció compta la història de Jasmine, una dona rica i glamurosa de l'alta societat novaiorquesa, que es troba de sobte sense diners i sense casa. Decideix llavors mudar-se a Sant Francisco a viure amb la seua germana Ginger, una dona de classe treballadora que viu amb la seua parella en un xicotet apartament. Jasmine, que travessa el moment més crític de la seua vida, es dedica a prendre antidepressius i a recordar la seua antiga vida a Manhattan.\nEls interessats podran veure el film, no recomanat per a menors de dotze anys, de forma totalment gratuïta. L'aforament és limitat.


Presentació de l’estudi sobre les infraestructures…\nCarles Rivera, coordinador gerent del Pacte Industrial, i Maria Buhigas, directora de l’estudi\nCarles Rivera, coordinador gerent del Pacte Industrial, ha donat a conèixer l’associació a tots els assistents\nEl coordinador gerent del Pacte Industrial de la Regió Metropolitana de Barcelona, Carles Rivera, ha participat en la cinquena sessió informativa del Grup de Treball de l’àmbit de Territori de l’Associació Àmbit B30, que s’ha centrat en les infraestructures de serveis i telecomunicacions dins els polígons d’activitat econòmica. La jornada s’ha celebrat al Museu de Ciències Naturals de Granollers.\nEn la seva intervenció, Carles Rivera ha presentat l’associació Pacte Industrial i ha introduït l’estudi “Anàlisi de les infraestructures de serveis de Polígons d'Activitat Econòmica a la Regió Metropolitana de Barcelona”, encarregat pel Pacte Industrial a Barcelona Regional. A continuació, Maria Buhigas, directora d’Estratègia Urbana de Barcelona Regional i responsable de l’estudi, ha presentat el seu contingut.\nEls polígons industrials, elements clau per a la competitivitat\nL’objectiu d’aquest treball impulsat pel Pacte Industrial ha estat analitzar la situació actual i potencial del sòl industrial de la RMB en relació amb les infraestructures de serveis. L’anàlisi realitzada serveix de base per a l’elaboració de propostes per a futures polítiques públiques relatives als polígons d’activitat econòmica de la RMB, elements clau per a la competitivitat del territori metropolità i la transformació del model econòmic i industrial.\nEls quaderns del Pacte tenen com a objectiu donar a conèixer les reflexions i propostes del Pacte Industrial i dels seus membres encaminades a contribuir a la vertebració i l’optimització de la capacitat econòmica, la competitivitat i la innovació del territori metropolità.\nEstudi Anàlisi de les infraestructures de serveis dels polígons d'activitat econòmica de la Regió Metropolitana de Barcelona


BarcelonaEl jurat ha donat la raó a Led Zeppelin: 'Stairway to heaven' no és un plagi. Aquest dijous ha acabat a Los Angeles el judici en què s'acusava la mítica banda d'haver plagiat l'obertura del seu tema més famós d'un 'riff' d'un tema instrumental de 'Taurus', del grup Spirit . El jurat ha determinat que el cantant Robert Plant i el guitarrista Jimmy Page van poder tenir accés a la cançó de 1967 'Taurus' –de fet, les dues bandes van compartir gira els anys 1968 i 1969– però que el fragment que se'ls acusa de robar no és intrínsecament similar als primers acords de 'Stairway to heaven'.\nCondemnen Pharrell Williams i Robin Thicke per plagi a Marvin Gaye amb l'èxit 'Blurred Lines''Sta¡rway to heaven' és un dels temes més escoltats de la història del rock. En cas que hagués prosperat el cas, la cançó s'hagués convertit en un negoci lucratiu pels hereus de Randy 'California'.


Radiacions: "Els joves"\nVa ser morir-se la Margaret Thatcher i venir-me al cap la sèrie Els joves. Massa petita per recordar-ne detalls, l'associació d'idees va ser com inconscient.The Young Ones es va emetre a la BBC entre el 1982 i 1984, uns anys més tard a TV3, i va marcar una generació de catalans que ara són, si fa no fa, els “altres joves”, és a dir, els obligats a ser “eternament joves”, convidats a la immobilitat davant del tap que no els deixa passar. Estripada com una mala cosa, la sèrie presentava quatre particulars universitaris (qui no ha imitat “el Neil d'Els joves”?). El teló de fons era la Gran Bretanya sota el puny de la Dama de Ferro, un dels objectius, directe o velat, de l'acidesa de la sèrie. El blog d'un doctor universitari australià, Evan Smith, recull aquests dies clips d'Els joves que ensenyen com era el thatcherisme, amb temes com l'atur, la repressió policial, el tractat d'armes nuclears, el racisme, l'esquerda generacional o els drets de les dones. Un exemple, quan en Vyvyan creu que està embarassat i en Rik proclama: “No tenim diners, el fill d'en Vyvyan serà un pobre. Oliver Twist, Geoffrey Dickens. Retorn als valors victorians. Espero que estiguis satisfeta, Thatcher!”\nAleshores no imaginàvem que aquella senyora de permanent de ferro marcaria la nostra joventut –o edat adulta, segons el cas. Tampoc no imaginàvem que conyes que semblaven passades de frenada ara tindrien un sentit redoblat. Un altre exemple, collit al vol: en Neil escriu una carta al director del banc, amb l'ajut dels seus col·legues, que fa així: “Estimat goril·la feixista, doni'm més diners, malparit, que la llavor del teu ventre fructifiqui en les entranyes de la teva dona.” Fins i tot un compte de Twitter es diu “Brigada Antidisturbis”, com el hàmster d'en Vyvyan. Aquests dies diversos mitjans han titllat la Thatcher de revolucionària: certament, ni per ella ni per qui la fustigava humorísticament, no és fàcil aconseguir uns nivells de plena vigència com aquests.\n(Article publicat el divendres 12 d'abril del 2013 al diari El Punt Avui)\nPublicat per Anna Ballbona a 12:48\nEtiquetes de comentaris: El Punt Avui, Naps i cops, Thatcher, Vyvyan Basterd